19.04.2021 u 12:45\nŠpanija razmatra odlaganje druge doze vakcine da bi više ljudi primilo prvu\nMADRID – Špansko ministarstvo zdravlja razmatra odlaganje u primeni druge doze vakcine protiv kovida-19 za ljude ispod 80 godina starosti, kako bi se uvećao broj onih koji su primili najmanje jednu dozu, piše danas španski list „Mundo”, pozivajući se na zvanični dokument. Prema tom predlogu, pacijenti bi drugu dozu vakcine koju su proizvele kompanije Fajzer i Moderna dobili osam nedelja posle prve doze, umesto prvobitno propisanog tronedeljnog intervala, preneo je taj španski list. Ako bude odobren, predlog bi nagovestio naglo napuštanje aktuelne nacionalne strategije koja favorizuje da se ranjivim starosnim grupama što je brže moguće daju obe doze vakcine, prenosi Tanjug. Španija i dalje očekuje da će do kraja jula vakcinisati polovinu od ukupno 47 miliona stanovnika.\n06.04.2021 u 14:21\nDo kraja jula 25 miliona Španaca biće vakcinisano\nMADRID - Španski premijer Pedro Sančez izjavio je danas da njegova vlada očekuje da će 25 miliona Španaca biti potpuno vakcinisano protiv korona virusa do kraja jula On je rekao da je cilj vlade da se krajem avgusta imunizuje 70 odsto stanovništva, preneo je Rojters. „Tempo vakcinacije će biti ubrzan ovog meseca i svakog narednog ćemo poboljšavati tempo vakcinacije u odnosu na prethodn”, naveo je Sančez na konferenciji za novinare.\n18.03.2021 u 18:12\nPionirke španske kinematografije\nKultni filmovi koje su režirale istaknute španske rediteljke sredinom prošlog veka premijerno se onlajn prikazuju od 20 časova na „Vimeo” kanalu Instituta „Servantes” do kraja marta. Filmski program se besplatno priređuje u okviru ciklusa „Ženski ugao. Pionirke”, a pokrenut je 2010. godine kao redovan kulturni sadržaj „Servantesa” radi dodatne promocije ženskog stvaralaštva. Ciklus „Ženski ugao” obuhvata novije filmove koji služe kao primer filmske produkcije španskih rediteljki. – Ove godine, za promenu, prvi put u fokusu su žene koje su debitovale kao filmske rediteljke u periodu od pedesetih do osamdesetih godina prošlog veka, zbog čega se smatraju pionirkama u istoriji španske kinematografije. Odabrani filmovi, osim što pokazuju delo i estetiku autorki, ističu i poseban pogled na


UŽIVO PARTIZAN - AZ Izjednačenje! Sadik iznudio penal, BIBRAS NATHO siguran sa kreča!\nFudbalski klub Partizan večeras počinje svoj evropsku odiseju. Crno-beli su se izborili za Ligu Evrope, a od 21 h u prvom kolu grupe L sastaće se sa AZ Alkmarom na stadionu "Partizan". Dešavanja sa ovog meča možete pratiti uživo na Blicovom lajv blogu.\nSlika sa venčanja postala je potpuni hit nakon što su Tviteraši uočili jednu optičku iluziju koja je svima zaokupila pažnju.\nSenad Basarić, osumnjičeni za ubistvo nevenčane supruge Irme Forić, pripadnice Granične policije BiH, danas je nakon hapšenja izjavio kako je ona preminula nakon što se okliznula u stanu i udarila u glavu.\nDanijel Tomas (33) iz Donkastera u Engleskoj, mama dvoje dece, javno je progovorila o stravičnom nasilju koje je pretrpela od strane svog dečka, poznatog fudbalera Risa Tompsona (26).\nPartizan večeras dočekuje AZ Alkmar u prvom kolu grupne faze Lige Evrope. Među izabranicama trenera Save Miloševića je Nemanja Miletić, koji vodi baš zanimljiv ljubavni život.\n“SMRDLJIVA ĆELIJA PUNA BUBAŠVABA” Influenserka krenula na luksuzno putovanje, ali kada su carinici pogledali njen pasoš, ODMAH JE DOVEDENA U ZATVOR\nKada je, pre skoro dve nedelje, odjeknula vest o raskidu Milice Todorović i Miloša Paunovića malo ko je bio spreman da poveruje da su novinski napisi tačni.\nMA, OVO NIJE REALNO Ima 54 godine, a u kupaćem izgleda SAVRŠENO\nSnežana Borjan gledala je sinoćnu utakmicu Crvena zvezda - Bajner Minhen i to u Alijanc areni u Nemačkoj. Poznata je po atraktivnom stilu, ali se za jučerašnji fudbalski spektakl baš potrudila.\nPremijer Kanade Džastin Trudo je pre nedelju dana raspisao opšte izbore za 21. oktobar, nakon što je raspušten parlament. U više nego "nezgodnom" trenutku pojavila se njegova veoma sporna slika iz mladosti,\nHrvatska, Slovenija I Crna Gora svrstne su među 40 najlepših zemalja na svetu, prema kriterijumima magazina "Conde nast traveller", preneo je zagrebački portal Index.\nPEKMEZ od jabuka i DUNJA: Sprema se za pola sata, a ukus je ČAROBAN


NUNS osudio kampanju protiv redakcije N1 i navodi da će obavestiti međunarodne organizacije\n► NUNS osudio kampanju protiv redakcije N1 i navodi da će obavestiti međunarodne\nNezavisno udruženje novinara Srbije (NUNS) osudilo je danas svakodnevnu kampanju protiv redakcije televizije N1 i ćutanje policije, tužilaštva, Ministarstva informisanja i Vlade.\nNUNS će, kako navodi u saopštenju, o zastrašivanju redakcije N1 i neshvatljivom ćutanju nadležnih institucija obavestiti međunarodne organizacije i institucije.\n"Nemost državnih institucija nameće sumnju da kampanja mržnje protiv medija koji nepristrasno informišu javnost, a u kojoj su najglasniji prorežimski štampani i tv tabloidi, uživa podršku najviše vlasti", navodi se u saopštenju NUNS-a.\nNUNS navodi da su nakon anonimnih aktera kampanje deljenja letaka, verbalno nasilje protiv N1 i njenog programskog direktora Jugoslava Ćosića nastavili tabloidi.\n"Tako je urednik Informera Ćosića proglasio za 'šiptarskog plaćenika' koji obavlja prljave poslove u Srbiji čime je direktno ugrožena njegova lična bezbednost", navodi NUNS.\nTo udruženje je upozorilo i na manipulacije i neistine kojima se tabloidi koriste tokom kampanje, poput objavljivanja fotografije na naslovnoj strani Informera od 16. novembra.\nNUNS je osudio i napade glavnog urednika tabloida Informer na reportera N1 Miodraga Sovilja koga je u jutarnjem programu televizije Pink označio kao "provokatora" rekavši - "ideja je bila da se guranjem telefona predsedniku u lice izazove njegova, refleksna reakcija da bi se posle od toga pravio haos".\nMiodrag Sovilj je u petak postavljajući legitimno novinarsko pitanje pokazao predsedniku Srbije svoj telefon na kome je bio dokument na koji se pozivao u svom pitanju, navodi NUNS.


DOKUMENT POTVRDIO: Ðoković nije opasnost po državu | Happy BSC portal\nZvaničnici Ministarstva zdravlja Australije u zvaničnoj dokumentaciji dostavljenoj sudu, ističu da najbolji teniser sveta Novak Ðoković ne predstavlja opasnost po državu.\nOd 27. decembra je asimptomoatičan, pa se postavlja pitanje kako on može da bude pretnja po okolinu.\n-Koristeći gore navedene pretpostavke možemo da potvrdimo da je Novak Ðoković bio zaražan virusom korona, pa iako je nevakcinisan, ovo znači da je zaštićen od kovida tokom narednih nekolko meseci- navodi se u sudskoj dokumentaciji.\nNjegov negativan test koji je dobio 22. decembra takođe govori da je preležao virus i da ima antitela, ističe se.\n-Nije velika verovatnoća da bude opasan, tako da cenimo da on nije rizik po stanovnike Australije- stoji u sudskoj dokumentaciji.\nĐOKOVIĆEVI ADVOKATI IZBORILI TROČLANO VEĆE: Novak pred Federalnim sudom u 23.15


Ženski fudbalski klub Spartak i poznata kompanija iz Republike Srpske, Rajska Heaven voda potpisali su sponzorski ugovor na dve godine. Sa ovim je ugledna kompanija ušla u pul sponzora aktuelnog šampiona Srbije. Ugovor su potpisali Zoran Arsić, predsednik ŽFK Spartak i Aleksandar Milić, direktor kompanije u Srbiji, ispred Rajske Heaven vode. Ugovor je potpisan u Medija-centru u Gradskoj kući, u prisustvu Vjekoslava Ostrogonca, člana Gradskog veća zaduženog za sport, omladinu i turizam.\nUz čestitke Ženskom fudbalskom klubu Spartak na svim uspesima i odlično započetom novom prvenstvu, Ostrogonac je istakao da najbolji idu uz najbolje, tako da će našim fudbalerkama, aktuelnim prvakinjama Srbije, od danas sponzori biti jedna od najboljih voda u Evropi, Rajska Heaven voda.\n- Siguran sam da će to biti lepa zajednička saradnja. Zahvaljujem se kompaniji koja je prepoznala uspehe ŽFK Spartak, koja ima društveno odgovorno ponašanje i koja je spremna da pomogne sportu – naglasio je Vjekoslav Ostrogonac.


Dačić: Izručenje Orića poraz borbe protiv ratnog zločina - 26.06.2015, Sputnik Srbija\nOdluka švajcarskih vlasti da izruče Nasera Orića Bosni i Hercegovini je poraz borbe protiv ratnog zločina, izjavio je ministar spoljnih poslova Ivica Dačić. 26.06.2015, Sputnik Srbija\npolitika, vesti, srbija, ivica dačić, naser orić\n13:55 26.06.2015 (Osveženo: 14:47 30.08.2021)\n© Sputnik . Miloš ĆurčinIvica Dačić na konferenciji "Evropska bezbednosna politika na raskršću"\nOdluka švajcarskih vlasti da izruče Nasera Orića Bosni i Hercegovini je poraz borbe protiv ratnog zločina, izjavio je ministar spoljnih poslova Ivica Dačić.\nOn je istakao da je ta odluka politička i da nije zasnovana na utvrđivanju činjenica u vezi sa suštinom dela za koje se Orić tereti.\nOdluka švajcarskih vlasti, naglasio je on, poraz je pravosuđa, odnosno poraz opšteg navodnog zahteva za borbu protiv ratnog zločina.\n„Očigledno je da švajcarski organi nisu ulazili u ocenu dela koje je počinio Orić, što je u stvari najveća tragedija, jer se te stvari politizuju, a ne razgovara se o suštini da li će i kada biti osuđen za počinjena dela“, naglasio je Dačić.\nKad je reč o prisustvu predstavnika Vlade Srbije na obeležavanju godišnjice zločina u Srebrenici, Dačić je podsetio da će premijer odlučiti da li će i ko če prisustvovati tom događaju u ime Srbije.\nOn je na konferenciji „Evropska bezbednosna politika na raskršću“ govorio i o pitanju Kosova.\n„Nemamo nameru da pomažemo Prištini da postane nezavisna država zato što je prekršila osnovne principe OEBS-a, zato što je donela jednostranu odluku o otcepljenju bez saglasnosti Srbije“, poručio je on.\nŠef srpske diplomatije je rekao da osim što Srbija ima želju da nastavi konstruktivne razgovore u Briselu, ona želi i da život na Kosovu i Metohiji funkcioniše normalno, naglasivši da ukoliko Priština smatra da nema o čemu da razgovara sa Beogradom u Briselu, treba sama da reši pitanje severa Kosova, „Parka mira“ i ostalih aktuelnih pitanja.\n„Morate da shvatite realnost, a to je da Srbija nema svoj puni suverenitet na velikom delu Kosova, ali ni da Kosovo nema suverenitet na severu“, poručio je ministar spoljnih poslova.\nDačić je dodao i da pitanje Kosova nije rešeno, te da Priština ne treba da vidi razgovore u kojima učestvuje Beograd kao slabost Srbije, već kao njenu snagu.\nMinistar se osvrnuo i na odnose Srbije i BiH, rekavši da je uvek najteže kada se približe neki jubileji i kad neko nekome treba da se izvinjava. Dačić je rekao da to uglavnom ne vodi ka pomirenju, već ka daljem svađanju.\nFrancuska, Nemačka i Engleska samo 10 godina nakon Drugog svetskog rata su uspostavile prvi oblik zajedničke evropske strukture, dodao je Dačić, i zapitao se koliko vekova treba da prođe da i mi rešimo naše probleme.


Beta 14. maja 2021. 14:55\nUlazak putnika u Grčku iz Severne Makedonije preko prelaza „Bogorodica-Evzoni“ ponovo je moguć danas od 13.00, saopštilo je Ministarstvo unutrašnjih poslova Severne Makedonije.\nTo ministarstvo je navelo da je od grčkih graničnih službi dobilo obaveštenje da je preko prelaza „Evzoni“ od 13.00 dozvoljen ulazak u Grčku gradjanima EU, trećih zemalja i Severne Makedonije (posle više od jedne godine).\nPrema protokolu za ulazak, potreban je negativan PCR test ne stariji od 72 sata ili sertifikat za primljene dve doze vakcine, s tim da od druge doze mora proći najmanje 14 dana.\nGrkča, dodaje se, priznaje sve sertifikate o vakcinaciji, a za decu mladju od pet godina nije potreban PCR test. Za ulazak u Grčku obavezna je i prijava preko sajta travel.gov.gr dan pre putovanja radi obezbedjivanja PLF dokumenta (Passenger Locator form).\nTa mera će se primenjivati do ponedeljka 24. maja, pri čemu se u Grčku može ući od 6.00 do 22.00 po srednjeevropskom vremenu (7.00 do 23.00 po grčkom), dok za izlazak iz Grčke nema ograničenja. Granični prelaz „Evzoni“ će raditi 24 sata.


Srpska bez Sarajeva uvozi gas!\nNaslovnica Krajina Banja Luka Srpska bez Sarajeva uvozi gas!\nSarajevo, Banja Luka – Predsjednik Vlade Republike Srpske Željka Cvijanović potpisala je danas u Moskvi sa generalnim direktorom kompanije „Gasprom“ Aleksejem Milerom sporazum o direktnoj isporuci gasa Republici Srpskoj, bez posredovanja preduzeća „BH gas“.\nMi imamo na to pravo prema Dejtonskom sporazumu. Ustav BiH predviđa da će biti potrebna određena parlamentarna podrška za takav sporazum. Zahvalni smo ruskoj vladi i Ruskoj Federaciji što je prihvatila da se koristi taj mehanizam, koji je potpuno legalan i legitiman“, rekao je Dodik.\n„To je projekat koji Republika Srpska razvija zajedno sa ruskim partnerima i Ruskom Federacijom i mi ćemo nastaviti da to i dalje stavljamo u vrh prioriteta na svim mjestima odlučivanja gdje je potrebno, pa i u parlamentu BiH“, rekao je Dodik.


Međunarodni institut za bliskoistočne i balkanske studije (IFIMES) iz Ljubljane, Slovenija, redovno analizira događanja na Bliskom istoku i Balkanu. IFIMES je povodom lokalnih izbora u Bosni i Hercegovini (BiH), koji će se održati 15.novembra/studenog 2020 pripremio analizu aktualnih političkih događanja. Iz analize „Lokalni izbori u BiH 2020: Talas... više »\nSlovenija 2020: Slovenska vanjska politika – kako dalje\nMeđunarodni institut za bliskoistočne i balkanske studije (IFIMES) iz Ljubljane, Slovenija, redovno analizira događanja na Bliskom istoku i Balkanu. Ambasador dr. Jožef Kunič, član Međunarodnog instituta IFIMES, počasni predsjednik Slovenskog društva za međunarodne odnose (SDMO) i bivši slovenski ambasador u Iranu i Francuskoj, u&... više »\nMeđunarodni institut za bliskoistočne i balkanske studije (IFIMES) iz Ljubljane, Slovenija, redovno analizira događanja na Bliskom istoku, Balkanu i po svijetu. Dr. SafetGërxhaliu, generalni sekretar Komorskog investicionog foruma za Zapadni Balkan (KIF – WB6 Chamber Investment Forum) analizira značaj Vašingtonskog sporazuma o ekonomskoj... više »\nMeđunarodni institut za bliskoistočne i balkanske studije (IFIMES) iz Ljubljane, Slovenija, redovno analizira događanja na Bliskom istoku, Balkanu i po svijetu.IFIMES je povodom eskalacije oružanih sukoba između Armenije i Azerbajdžana u spornoj regiji Nagorno-Karabakh/Artsakh pripremio analizu aktualnih događanja. Iz analize „Sukob Azerbajdžana i A... više »\nMeđunarodni institut za bliskoistočne i balkanske studije (IFIMES) iz Ljubljane, Slovenija, redovno analizira događanja na Bliskom istoku i Balkanu. IFIMES analizira aktualna događanja u Bugarskoj. Iz analize „Bugarska 2020: Bugarska svoje probleme izvozi u Sjevernu Makedoniju“ objavljujemo najvažnije i najzanimljivije dijelove. Bugarska ... više »\nMeđunarodni institut za bliskoistočne i balkanske studije (IFIMES) iz Ljubljane, Slovenija, redovno analizira događanja na Bliskom istoku i Balkanu. IFIMES analizira potpisane odvojene sporazume Srbije i Kosova sa SAD o „ekonomskoj normalizaciji“ i njegove posljedice. Iz analize „Sporazum SAD-Srbija-Kosovo 2020:Nova era političkih i ekon... više »\nMeđunarodni institut za bliskoistočne i balkanske studije (IFIMES) iz Ljubljane, Slovenija, redovno analizira događanja na Bliskom istoku, Balkanu i po svijetu.IFIMES povodom napetosti u istočnom Mediteranu i konfrontaciji Turske i Grčke analizira situaciju u tom dijelu svijeta. Iz analize „Istočni Mediteran 2020:Nova epizoda političke napetos... više »\nSaopćenje za javnost Izvršni direktor Instituta WIIW dr. Holzner primio delegaciju IFIMES-a LJUBLJANA/BEČ, 26. avgust/kolovoz 2020 – Izvršni direktor bečkog Instituta za međunarodne ekonomske studije (WIIW) dr. Mario Holzner primio je direktore Međunarodnog instituta za bliskoistočne i balkanske studije (IFIMES) ... više »\nParlamentarni izbori u Crnoj Gori 2020: Da li će EU priznati rezultate izbora u Crnoj Gori?\nMeđunarodni institut za bliskoistočne i balkanske studije (IFIMES) iz Ljubljane, Slovenija, redovno analizira događanja na Bliskom istoku i Balkanu.IFIMES povodom parlamentarnih izbora u Crnoj Gori, koji će se održati 30.avgusta/kolovoza 2020.godine analizira završnicu izborne kampanje. Iz analize „Parlamentarni izbori u Crnoj Gori 2020:Da li... više »\nVodstvo IFIMES-a posjetilo IACA\nU Beču uspješno organizirana međunarodna konferencija »75 godina zajedničke evropske sigurnosti i sistema ljudskih prava«


Adobe, grafički dizajn, jedna od najvećih kompanija\nJedna od najvećih svetskih kompanija u oblasti grafičkog i digitalnog dizajna. Trenutna tržišna vrednost kompanije je oko 95 milijardi $ i njen najpoznatiji proizvod je Photoshop\nGIMP napunio 25 godina\nKada je u pitanju obrada fotografija, neprikosnoven na tržištu je i dalje Adobe-ov Photoshop, ali ne mali broj profesionalaca, naročito onih koji koriste operativni sistem Linux, koristi ozbiljnu, kvalitetnu alternativu - GIMP\nAdobe: od biznisa iz garaže do uspešnog SaaS giganta\nRetki su danas oni koji nisu čuli za reč Fotošop (eng. Photoshop). Dosta manje njih, uglavnom kompjuterskih radnika su čuli za Illustrator, Acrobar Reader, Flash itd. Sve su to uspešni softveri jednog od najvećih kompjuterskih giganata u svetu, kompanije Adobe Inc.\nAdobe ponudio 70.000 besplatnih fotografija kreativcima\nEvo odličnih vesti za sve web dizajnere i kreativce. Adobe je predstavio besplatnu Adobe Stock kolekciju koja uključuje preko 70.000 fotografija, vektora, ilustracija i dr.\nZašto se pojavljuje greška Dodatna komponenta Adobe Flash Player je blokirana\nUkoliko se na vašem sajtu pojavljuje greška Dodatna komponenta Adobe Flash Player je blokirana ili Adobe Flash Player is blocked, preporuka webmasterima i vlasnicima sajtova je da odmah uklone flash datoteke sa svojih web stranica.


Ugljevik: Obilježeno 27 godina od odbrane Mezgraje - NTV Arena\nU Mezgraji kod Ugljevika obilježeno je 27 godina od stradanja pet boraca Vojske Republike Srpske tokom odbrane sela u proteklom odbrambeno otadžbinskom ratu i tri civila koje su mučki ubile muslimanske snage iz Teočaka.\nTim povodom služen je parastos i položeni su vijenci na spomenik.\nProtojerej-stavrofor Milan Topić je nakon parastosa izrazio uvjerenje da će zločinci biti kažnjeni za ubistvo ovih nevinih žrtava.\nNa današnji dan 1994. godine muslimanske snage iz Teočaka upale su u selo Mezgraja i mučki ubili sve koje su zatekli, ubijena su tri civila, među njima i žena, te popaljene srpske kuće.\nPredsjednik mjesne Boračka organizacije Jovan Ilić rekao je novinarima da odgovorni za ovaj zločin nisu procesuirani i kažnjeni.\n“Dok postojimo obilježavaćemo ovaj datum i čuvati sjećanje na sve postradale, a mlade naraštaje ćemo učiti šta znači sloboda”, rekao je Ilić.\nMolitvenom skupu, zajedno sa mještanima i predstavnicima Boračke organizacija, prisustvovala je i zamjenik načelnika opštine Ugljevik Vanja Zekić koja je položila vijenac.\nTags: boracka, ugljevik\nPotrebni asistenti za učenike sa smetnjama u razvoju /VIDEO/


Načelnik opštine Drvar Runić rekla je Srni da ima nezvanične informacije da se na području Livanjskog kantona planira otvaranje migrantskih centara.\nRunićeva je navela da je priča o migrantskim kampovima "mirovala" dvije godine, ali da je posljednjih dana aktuelna, te da ima nezvanične informacije da se otvaranje ovih centara planira u saradnji sa Vladom Livanjskog kantona.\n"Krizni štab opštine Drvar je 2019. godine jednoglasno donio odluku da ne želi da Drvar bude mjesto gdje će se smještati migranti, ali ni da bude tranzitna ruta", podsjetila je Runićeva, koja je i funkcioner SNSD-a.\n"Povratnici u Drvaru žive u veoma teškim uslovima, a migrantski kampovi bi dodatno otežali težak život", naglasila je Runićeva.\nDušica Runić - novoizabrani predsjednik drvarskog SNSD-a\nRunić: Za 33 prvačića po 100 KM


NELT Edukativni program 2016 : Nova Iskra : Nova Iskra\nNELT Edukativni program 2016\nKompanija NELT objavila je konkurs za učešće u drugom ciklusu jednogodišnjeg edukativnog programa namenjenom studentima, koji će biti realizovan u saradnji sa Novom Iskrom i Galerijom 12 HUB.\nU okviru ovogodišnjeg programa, 20 izabranih studenata imaće priliku da razvijaju praktične veštine iz domena kreativnosti i preduzetništva, kao i da uče od istaknutih predavača iz Srbije, regiona i Evrope, ekspertima iz različitih oblasti – od ekonomije i preduzetništva, preko kritičke teorije i kulturnog menadžmenta do dramskih umetnosti, dizajna i novih tehnologija.\nProgram se realizuje kroz saradnju sa sedam fakulteta Univerziteta u Beogradu i Univerziteta umetnosti (Elektrotehničkog fakulteta, Arhitektonskog fakulteta, Fakulteta dramskih umetnosti, Fakulteta likovnih umetnosti, Ekonomskog fakulteta, Fakulteta organizacionih nauka i Fakulteta primenjenih umetnosti).\nCilj je da učesnici kroz timski rad steknu praktične veštine iz domena dizajna i novih medija, kao i da se inspirišu i osnaže u težnjama da svoje ideje pretvore u realne projekte, čiji dalji razvoj kompanija NELT može potencijalno podržati. U tom smislu, učesnicima će biti na raspolaganju redovne mentorske konsultacije sa predavačima iz programa i predstavnicima NELT-a.\nO finalnom izboru učesnika odlučivaće Programski savet u sastavu Milica Pekić(Galerija 12 HUB), Branislava Stefanović (Fakultet Dramskih umetnosti), Nana Radenković, Relja Bobić (Nova Iskra) i Marko Milanković (NELT), zajedno sa jednim od učesnika prošlogodišnjeg programa. 21. aprila će biti objavljena lista od najviše 20 kandidata koji će biti polaznici novog ciklusa NELT edukativnog programa u 2016. godini. Program je besplatan za sve učesnike, a zvanično će početi prvim susretom učesnika 27. aprila, i prvom radionicom sa dramaturškinjom Katarinom Pejović (Bacači sjenki) početkom maja.\nNakon završenog ciklusa radionica i predavanja koji će trajati do marta 2017. godine, biće upriličena završna prezentacija programa i radova polaznika kojima će biti dodeljene diplome kao svedočanstvo o uspešno završenom NELT edukativnom programu u 2016. godini. Polaznicima koji tokom programa razviju najkvalitetnije projektne ideje u formi razvijenog projektnog predloga i jasnog plana za implementaciju biće omogućena podrška za pokretanje projekta.\nNelt Co vodeća je kompanija u Srbiji na polju distribucije robe široke potrošnje i farmaceutskih proizvoda, logističkih usluga i marketinga. Nelt Co deo je organizacionog sistema Nelt Grupa koji povezuje 12 kompanija na tržištima Crne Gore, Makedonije, Bosne i Hercegovine, kao i u državama podsaharske Afrike – Angoli, Zambiji i Mozambiku, sa oko 3.800 zaposlenih. Neltov program društvene odgovornosti je usmeren ka mladim, talentovanim ljudima čiji su kreativan duh, pozitivan stav i želja za usavršavanjem u vezi sa osnovnim vrednostima kompanije. Organizovanjem specijalizovanih programa za talentovane đake, učenike i studente pomaže se onima koji će u budućnosti biti nosioci napretka.\nU okviru drugog ciklusa NEP-a, 20 odabranih studenata imaće priliku da razvijaju praktične veštine iz domena kreativnosti i preduzetništva, kao i da prošire svoje vidike u pogledu kritičkog mišljenja, timskog rada i razvoja projekata.\nČetvrto javno predavanje iz ciklusa NELT Edukativnog programa održaće dr Iva Čukić, ko-osnivačica kolektiva Ministarstvo prostora.\nU okviru drugog ciklusa NELT Edukativnog programa realizovana je, sedma po redu radionica koju je vodio britanski glumac i reditelj Paul Murray.


Specijalno priznanje od Beogradskog maratona\nPod sloganom „U susret 20. beogradskom Banca Intesa maratonu, zajedno do cilja“, u Skupštini grada upriličena je svečanost na kojoj je preduzeće Beogradski maraton uručilo posebna priznanja zaslužnim pojedincima i institucijama za doprinos postojanju, trajanju i razvoju ove manifestacije.\nU ime Banca Intesa trofej Fred Libou primila je Draginja Đurić, predsednik Izvršnog odbora Banke, izjavivši tom prilikom da je maraton sportska manifestacija koja, zbog svoje masovnosti, zbog činjenice da brzina, izdržljivost i mentalna snaga donose pobedu, zbog celokupne energije koju proizvodi, pretvarajući Beograd, barem na nekoliko dana, u prestonicu sportskog duha i optimizma, najbolje reflektuje vrednosti koje Banca Intesa neguje.\nZahvaljujući se organizatorima na priznanju, Draginja Đurić je poželela da Banca Intesa beogradski maraton ostane trajna sportska, kulturna i turistička oznaka Beograda i Srbije.\nOsim Banca Intesa, trofej koji nosi ime svetski poznatog atletičara i osnivača njujorškog maratona, Freda Liboua, dodeljen je Gradu Beogradu, Republici Srbiji, Soko Štarku, Delta sportu i Atletskom savezu Srbije.\nBeogradski Banca Intesa maraton ove godine imaće svoje jubilarno, dvadeseto poglavlje na ulicama Beograda 21. aprila.


Mozak odbacuje negativne misli - Vijesti.me\nU slučaju pozitivnih vijesti, kod svih ispitanika je primjećena veća aktivnost u prednjem dijelu mozga koji se dovodi u vezu sa procesuiranjem grešaka. Edit\nTanjug 10. oktobar 2011, 19:15 ažurirano 27. mart 2019, 14:53\nRezultati istraživanja objavljenih u časopisu "Nejčer neurosajens" (Nature Neuroscience) ukazuju da mozak umije jako dobro da procesuira dobre vijesti koje se tiču budućnosti, prenosi Bi-Bi-Si (BBC).\nRezultati sugerišu da mozak zadržava i bira koje će informacije da "sluša"\nKod nekih ljudi sve ono što je negativno, mozak jednostavno ignoriše, zadržavajući samo pozitivnu sliku svijeta. Naučnici Univerzitetskog koledža u Londonu tvrde da optimizam ima važan uticaj na zdravlje i da su oko 80 odsto ljudi optimisti, iako mnogi ne bi sebe tako opisali.\nOd ispitanika se tražilo da u dva navrata odgovore na pitanje kolike su šanse da im se dogode neke od 80 različitih "loših situacija" - od razvoda do bolesti raka. Rezultati su pokazali da su optimisti obično pri drugom odgovoru spuštali svoju procjenu da će im se dogoditi nešto loše.\nTi rezultati sugerišu da mozak zadržava i bira koje će informacije da "sluša". "Poruke da pušenje ubija ne utiče na ljude koji smatraju da su im šanse da obole od raka minimalne", kaže doktor Tali Šarot.\n"Ovo istraživanje ukazuje na nešto što postaje očigledno u neuronauci - da se dobar dio funkcionisanja mozga prilikom donošenja odluka sastoji u analiziranju predviđanja protiv realnosti", objašnjava doktor Kirs Čembers sa Univerziteta u Kardifu.\n"Bez obzira koliko su te neurološke mreže sofisticirane, nevjerovatno je vidjeti kako mozak ponekad dolazi do pogrešnog i pretjerano optimističnog odgovora uprkos suprotnim dokazima", dodao je on.\nOptimizam je svakako dobar za zdravlje, što potvrđuju i razna istraživanja, međutim, on ima i svoju negativnu stranu jer, kako ističe dr Šarot, može da nas navede da potcijenimo rizike.


februar, 2015 - Poluvreme.rs - sportski web portal - Strana 5\nPet medalja za Plivački klub Dinamo\nNapisao Redakcija u kategoriji Plivanje 2 februara, 2015\nU Novom Sadu je u subotu, 31.januara 2015.godine održan plivački miting „Evropa 2015“. Na takmičenju je učestvovalo 30 klubova iz zemlje i inostranstva, sa ukupno 533...Dalje »\nNeočekivan poraz košarkaša Kris Krosa\nNapisao Redakcija u kategoriji Košarka 2 februara, 2015\nProšlog vikenda odigrana je utakmica 14.kola Druge regionalne lige između Vojke i Kris Krosa. Boljom igrom pobedili su domaćini rezultatom 91:87. Komentar utakmice dao je prvi starteg Kris Krosa, Vuk...Dalje »\nNapisao Stefan Smuđa u kategoriji Odbojka 2 februara, 2015\nNapisao Vladimir Kolarik u kategoriji Košarka 1 februara, 2015\nKošarkaši Tamiša su u utakmici 15.kola Košarkaške lige Srbije poraženi na gostovanju u Čačku od ekipe Borca, rezultatom 71:58 (17:13, 24:12, 16:15, 14:18). Čačani su praktično od početka do kraja utakmice držali prednost i kontrolisali situaciju na...Dalje »\nŠah: Svetosavska šahovska simultanka u ETŠ Nikola Tesla\nNapisao Redakcija u kategoriji Ostali sportovi 1 februara, 2015\nPovodom školske slave „Sveti Sava“, šah sekcija ETŠ „Nikola Tesla“ organizovala je i ove godine tradicionalnu, 14. po redu šahovsku simultanku. Učestvovalo je 15 učenika, a sa druge strane tabli je bio istaknuti pančevački šahista, fide majstor Nenad...Dalje »\nKarate: Pet medalja za Mladost na Međunarodnom turniru u Aranđelovcu\nU Aranđelovcu je prošlog vikenda održan međunarodni karate turnir „Sretanje 2015“. Oko 300 takmičara iz 27 klubova iz Srbije i zemalja iz okruženja, a među njima 11 takmičara iz Karate kluba Mladost, predvođeni trenerom Jelenom...Dalje »


DAEŠ: Britanija je sledeća - Sputnjik Srbija\n04:16 24 Jun 2021\n12:00 04.12.2015 (osveženo 12:14 04.12.2015) Preuzmite kraći link\nEvropske bezbednosne službe prikupile su informacije koje ukazuju na to da ekstremisti DAEŠ–a, takozvane Islamske države, posle Pariza planiraju da sledeće napade izvedu u Velikoj Britaniji, javio je Si–En–En.\nVojna intervencija u Siriji podelila Britaniju\nPrema informacijama obaveštajnih agencija, lideri DAEŠ–a naredili su britanskim borcima da se vrate u svoju zemlju i tamo izvedu terorističke napade.\nNije poznato koliko je ozbiljna pretnja od terorističkih napada, niti kada i gde bi oni mogli da budu izvedeni, preneo je hrvatski portal „Indeks“.\nBritanski borbeni avioni izveli su juče rano ujutru prve napade protiv DAEŠ–a u Siriji, samo nekoliko sati pošto je Parlament usvojio odluku o pokretanju takve akcije.\nBritanski poslanici su pre dva dana sa 397 glasova za i 223 glasa protiv doneli odluku da London pokrene vazdušne napade protiv DAEŠ–a i u Siriji, nakon više od 10 sati debate u Parlamentu.\nBritanija teži saradnji sa Rusijom u pitanjima bezbednosti\nIslamska država, Sirija, Velika Britanija


Uskoro 92 nova komunalna milicajca na beogradskim ulicama - EMBARGO 011\nUtoku je poslednja sedmica obuke budućih novih komunalnih milicijaca, koji će po završenoj obuci biti uposleni na beogradskim ulicama.\n„Na konkursu koji je Grad Beograd raspisao pre nekoliko meseci i gde smo tražili 150 komunalnih milicionera, mi smo primili na obuku ukupno 98 polaznika, jer su kriterijumi bili veoma strogi da bi svi oni koji završe ovu obuku, svoj posao mogli da obavljaju vrlo savesno i odgovorno“, istakao je Vesić.\n„Sa ovih 92 komunalna milicajca imaćemo ukupno 412 komunalnih milicionara. U toku je još jedan konkurs koji smo raspisali za prijem još 50 komunalnih milicajaca, a kada se i on završi, imaćemo preko 450 milicionara. Do kraja godine očekujemo da će biti raspisan još jedan konkurs“, naveo je zamenik gradonačelnika Beograda.\nPodsetio je da je mnogo sredstava uloženo u „Oko sokolovo“, uz napomenu da će uskoro svi komunalni milicijaci dobiti novu opremu i uniforme, koja, kako je istakao, ni po čemu neće zaostajati ni po dizajnu, ni po kvalitetu, u odnosu na uniforme koje nose komunalne policije u najvećim gradovima Evrope.\n„Svim polaznicima obuke sam izneo svoje zadovoljstvo i rekao im da su oni prvi kontakt građana sa lokalnom samoupravom, da preko njih građani stiču utisak o lokalnoj samoupravi i da moraju da se uvek odgvorno ponašaju, da štite građane od onih koji su bahate, ali i da građani moraju da u njima vide zaštitu“, naveo je Vesić.\n„Drago mi je da su gradska uprava i Grad Beograd prepoznali značaj Komunalne milicije i potrebu za postojanjem jedne ovakve službe. Posebno tokom epidemije korona virusa se pokazalo koliko je ova služba neophodna za funkcionisanje svakog grada, a posebno za grad veličine Beograda“, istakao je Divac.\nVesić: U Beogradu od 1.000 ljudi vakcinisano već 376


Apple ima probleme sa potražnjom iPhone uređaja - Aktuelnosti US\nApple se suočava sa slabom potražnjom i ponudom kada je u pitanju proizvodnja iPhone 13. Tehnološki gigant je rekao svojim dobavljačima komponenti da je potražnja za njegovim najvećim, najvažnijim i vodećim proizvodom oslabila neposredno pre praznične sezone, prema izveštaju Blumberga.\nMeđutim, kompanija je očekivala da će nadoknaditi gubitak sledeće godine kada se zalihe komponenti poboljšaju. Sada je Apple navodno rekao svojim dobavljačima da porudžbine koje je očekivao da će dobiti sledeće godine, možda se uopšte neće ostvariti.\nGlobalni nedostatak čipova imao je značajne efekte na kompanije u svim industrijama, primoravajući tehnološke kompanije i proizvođače automobila da značajno smanje svoje proizvodne ciljeve. Pored smanjenja proizvodnih ciljeva iPhone-a 13, Apple je navodno odlučio da smanji proizvodnju iPad-a kako bi mogao da ima više čipova za svoje nove telefone.\nNeki potencijalni kupci su možda već odlučili da u potpunosti preskoče ovu generaciju nakon što su se suočili sa dugim vremenima čekanja i nedostatkom zaliha kod prodavaca. Pogotovo što izveštaji sugerišu da će iPhone 14 biti velika nadogradnja i da će predstavljati potpuni redizajn mobilnih uređaja kompanije.\nUprkos slabljenju potražnje, analitičari i dalje očekuju da će Apple ipak imati povećanje prodaje od 6% u poslednja tri meseca 2021.godine. Ostaje da se vidi da li će sporija potražnja za modelom iPhone 13 imati značajan uticaj na brojke sledeće godine, budući da je prodaja telefona godinama najviše doprinosila prihodima kompanije.\nIZVOR: PC PRESS I FOTO: FACEBOOK\nTags: AppleiPhone 13iPhone 14kompanija Applekomponentenedostatak cipovanedostatak delovanedostatak komponentiproizvodjaci automobilatehnoloske kompanije\nPolicija istražuje niz pljački u Lejk Vjuu\nVatrogasna služba u akciji kićenja kuća dece obolele od raka


Lider Otpora: Vučić učio na greškama Miloševića | Autonomija\n"Treba stalno i sa ponosom, svuda, isticati pripadnost bilo kojoj opozicionoj političkoj stranci"\nJedan od nekadašnjih lidera pokreta Otpor u Novom Sadu i autor nedavno objavljene knjige o Otporu Aleksandar Marić rekao je da je Aleksandar Vučić mnogo učio na onim greškama Slobodana Miloševića koje su doveli do pada njegovog režima 5. oktobra 2000. godine.\n„Sve ono u čemu je Milošević nekada grešio ili povlačio pogrešne poteze kao da je sadašnja vlast sistematski pratila i nalazila načine da to ispravi. Naravno, da ispravi u smislu da ostanu što duže na vlasti, a ne u smislu da poboljšaju standard i kvalitet života građana Srbije“, rekao je Marić u intervjuu za Al Džaziru.\nOn je rekao da su Otpor i nekadašnja opozicija mogli da doskoče Miloševiću, jer je, za razliku od Vučića, „makar bio dosledan u nečemu“.\nMarić smatra da je „otklon“ koji u Srbiji postoji prema političkim strankama – posledica režimske propagande, koja je uspela da građane ubedi da su „svi isti“.\n„Iskreno, meni deluje da je sadašnja opozicija u Srbiju bolja i odgovornija od one DOS-ove. Tamo smo imali i Rističevića, i Velju, i Dinkića, i Čedu, i gomilu drugih likova za koje smo znali da su samo manje zlo u odnosu na Miloševića. Na koncu, imali smo i Koštunicu, zbog čijih loših poteza mi danas i imamo ovu novu-staru vlast„, rekao je Marić.\nOn je dodao da danas „nema ništa časnije ni ispravnije nego biti aktivan u nekoj od opozicionih stranaka“.\n„Treba se boriti protiv tog nametnutog narativa da je politika nešto prljavo i da su političke stranke ružne. Treba stalno i sa ponosom, svuda, isticati pripadnost bilo kojoj opozicionoj političkoj stranci. Jednako ponosno kao što smo mi (u ‘Otporu’) nosili stisnutu pesnicu na grudima“, smatra Marić.\nMarić je svoju knjigu o „Otporu“ „Zemlja za nas“ smestio u period do Miloševićevog pada, a najavljuje nastavak, koji će se baviti „Otporom“ i „otporašima“ posle petoktobarskih promena.\n„Prvi deo je knjiga o mladosti, ljubavi i revoluciji. Drugi deo je dosta gorak, otrežnjujući. Na kraju prvog dela svi smo još uvek deca, mladi, a u drugom delu ćemo naglo da odrastemo, suočeni sa realnim svetom i neispunjenim nadama„, rekao je Marić.\nO iskustvima „Otpora“ držao je tokom dvehiljaditih predavanja mladim aktivistima u eksosvjetskim zemljama, zbog čega je 2004. prema ličnoj naredbi tadašnjeg predsednika Ukrajine Leonida Kučme proteran iz zemlje.


Sad za budućnost – Posađeno 500 hrastova lužnjaka – Društvo za zaštitu i proučavanje ptica Srbije\nSadilo se protekle nedelje širom Srbije, na 11 lokacija u Vojvodini, 7 u Centralnoj i Istočnoj Srbiji, 5 u Beogradskom okrugu i Šumadiji. Učesnici akcije su za sadnju birali obode livada i šumaraka, privatne posede van grada, ali su i četiri školska dvorišta u Kruševcu, Kragujevcu, Čačku i Sremskoj Mitrovici postala bogatija za novo drveće.\nU Društvu za zaštitu i proučavanje ptica Srbije kažu da će ova aktivnost postati tradicionalna i da prva nareda akcija sadnje drveća njihove članove očekuje već na proleće 2021. godine. „Sad za budućnost” podržalo je Lav pivo i kompanija Carlsberg Serbia kroz kampanju “Lavovski za orlove”.\nGaleriju sa fotografijama sadnje u okviru akcije „Sad za budućnost” možete pogledati OVDE.


Penzioneri traže razdvajanje predsedničkih i parlamentarnih izbora - Njuz.netNjuz.net\nNedimović iskoristio 30 evra da kupi pantalone\nCELA SRBIJA, 2. avgust 2021, (Njuz) – Razdvajanjem predsedničkih i parlamentarnih izbora Srbija bi pokazala da pripada porodici demokratskih država, smatra većina srpskih penzionera, a njihova udruženja apeluju na državni vrh da dobro razmisle o ovom stavu pri odlučivanju o datumu narednih izbora, saznaje Njuz.\nOvakav zahtev naših najstarijih sugrađana usledio je pošto je predsednik Srbije Aleksandar Vučić juče najavio da će država najstarijim sugrađanima u februaru uplatiti pomoć u iznosu od 20 000 dinara.\n– Nigde u razvijenim demokratijama izbori za različite nivoe vlasti nisu istog dana – objašnjava Radmila Sokić, penzionerka iz Beograda – Vreme je da i Srbija primeni tu praksu i glasačima omogući jasan izbor na dan glasanja. Odmah pošto je predsednik Vučić obećao 20.000 dinara pomoći, pozvala sam nekoliko svojih prijatelja penzionera i uvidela da i oni dele moje mišljenje. Među nama ima dosta kratkovidih ljudi, pa više glasačkih listića na biračkom mestu može izazvati zabunu i dovesti do glasanja za pogrešnog kandidata, Srbiji su potrebne jake institucije sa punim legitimitetom i zato mislim da bi predsednik Vučić morao da prihvati mišljenje nas penzionera – smatra ona.\nPenzionerska udruženja širom zemlje su već sinoć i jutros održale sastanke kako bi saslušali mišljenje članstva i jedinstveno stala iza inicijative za razdvajanju izbora.\n– Srbija se nalazi u političkoj krizi, pa bi razdvajanje izbora bilo korak u dobrom smeru – smatra Jovan Janković, predsednik udruženja penzionera iz Bora – Već sinoć smo održali sednicu skupštine našeg udruženja i doneli jednoglasnu odluku da tražimo da predsednički i parlamentarni izbori ne budu istog dana. Očekujemo da će nadležni imati razumevanja za naš predlog i da će on vrlo brzo biti usvojen. To bi bio državnički gest kojim bi Srbija pokazala da poštuje demokratske tekovine i volju birača – objasnio je on i dodao da 20 000 dinara svakako nije mali novac, ali da izbori ipak nisu dovoljno često da bi od njih moglo da se živi.\nTagovi: izbori, novac, penzioneri, pomoć\nMilojko 17/09/2021 u 10:11\nDobro bi bilo da se svake godine održavaju i to sve odvojeno-predsednički, parlamentarni i lokalni izbori i da se pred svake daje po 20.000 dinara.Ne samo penzionerima.Ima po Srbiji još takvih….


Upravo je naš selektor, Mladen Krstajić u analizi "Sportskih novosti" povodom Svetskog prvenstva, "postao" trener Crvene zvezde sa kojom je osvojio tri Superlige!\nEvo o čemu se radi. U delu namenjenom predvodniku "orlova" stoji sledeće:\nKAD "ORLOVE" PREDSTAVE U HRVATSKOJ "Srbi na Mundijalu? Imali su sreće, ne verujte im na velikim takmičenjima!"\n- Mesto selektora Srbije mu je prvi samostalni trenerski posao u karijeri. Prošao je fudbalsku školu Čelika iz Zenice, Pa zbog rata u BiH otišao u Srbiju. Bio je u Kikindi kad su ga tražili Crvena zvezda i Partizan, a na kraju je izabrao Zvezdu i sa njom osvojio tri nacionalna prvenstva. U Bundesligi je osvojio tri pehara od 2000. do 2009. godine, u Verderu i Šalkeu, gde je igrao na visokom nivou. Nakon završetka igračke karijere, bio je sportski direktor Partizana, predsednik je Radnika iz Bijeljine, a trenerskim poslom je počeo da se bavi tek kada ga je Savez postavio za pomoćnika selektora Slavoljuba Muslina. Muslin je nakon uspešno odrađenih kvalifikacija za Svetsko prvenstvo dobio otkaz i Krstajić je dobio neverovatnu šansu - navodi se u analizi hrvatskih "Sportskih novosti".\nBilo slučajno ili ne, zapalo je za oko... A, sa druge strane, morali su bolje da se pripreme za bivšeg asa Partizana koji je ostavio dubok trag u igračkoj karijeri, ne samo u Srbiji, već i u Evropi.


Grejanje u brojevima: Ko plaća najviše?\nNa jugu Srbije daljinsko grejanje omogućeno je samo stanovnicima četiri grada, Niša, Pirota, Leskovca i Vranja.\nIako je bilo predloga da grejanje poskupi, Gradsko veće Niša nije razmatralo poskupljenje, a gradonačelnik Darko Bulatović rekao je da se cena fiksnog dela neće menjati, prenose Južne vesti. Tako će ona ostati 21,18 dinara po kvadratu, dok će, barem za sada varijabilni deo cene na koji utiče i poskupljenje ili pojeftinjenje gasa, biti 5,96 dinara po kilovat-satu.\nTo je dosta skuplje od Pirota (4,27 din/kWh) i Leskovca (4,37 din/kWh).\nJovan Jovanović iz Centra za zaštitu potrošača "Forum" kaže da je to logično zbog vrste energenata koji toplane koriste. "Leskovac greje na ugalj, oni nemaju gas. Ni Pirot nema gas. Zato se razlikuju cene varijabilnog dela", kaže Jovanović. Cena fiksnog dela je znatno niža u Nišu nego u ostalim gradovima. Piroćanci plaćaju 46,30 dinara po kvadratu, a Leskovčani 32,90 dinara po kvadratu.\nIako je uvođenje tarifnog sistema naplate grejanja koje ima varijabilni i fiksni deo počelo još 2013. godine, u Vranju tog sistema nema, već se plaća po takozvanom paušalnom, starom sistemu naplate. "JP Novi dom Vranje naplaćuje po kvadratu, cena je 89,61 dinara za jedan kvadrat, plus 10 odsto PDV. To je cena od 2013. godine i grejanje se naplaćuje tokom cele godine", kaže direktor Novog doma Goran Petrović.\nOva mogućnost postoji i u ostalim gradovima, a primenjuje se samo u slučajevima kada tehnički nije moguće uvesti merače potrošnje, takozvane kalorimetre, pa se onda cena obračunava po kvadratu.


Napad Rusije na medije BIH zbog pisanja o ukrajinskoj ikoni | Novine Toronto\nNapad Rusije na medije BIH zbog pisanja o ukrajinskoj ikoni\nČlan Predsedništva Bosne i Hercegovine Željko Komšić izjavio je da je da su nedolični i zabrinjavajući napadi Ministarstva spoljnih poslova Rusije na medije BIH zbog izveštavanja o aferi s ikonom iz Ukrajine, saopštilo je danas Predsedništvo BiH.\nMinistartsvo spoljnih poslova Rusije je u petak kritikovalo medije u BIH zbog pisanja o sporu oko ikone iz Luganska za koju Ukrajina tvrdi da joj je ukradena, a koju je Milorad Dodik, sada predsedavajući Predsedništva BiH, poklonio ruskom šefu diplomatije Sergeju Lavrovu, prilikom njegove decembarske posete BiH.\nMinistarstvo na čijem čelu je Lavrov, ocenilo je da mediji u BIH "šire insinuacije zasnovane isključivo na pretpostavkama njihovih autora" i "manipulišu ovom pričom zarad političkog svođenja računa unutar BiH" i da bi Rusiju diskreditovali u očima javnog mnenja BiH.\n"Nažalost, još jednom primećujemo da su neki mediji, prateći omiljenu zapadnjačku 'zabavu' - da svuda i u svemu traži 'ruku Kremlja', spremni da iskoriste bilo koji, uključujući i najneprimereniji povod, za jačanje antiruske propagande", zaključuje se u ruskom saopštenju.\nU današnjem odgovoru Komšića na to piše da "Ministarstvo spoljnih poslova Ruske Federacije, napadima na integritet bosanskohercegovačkih medija koji su izveštavali o aferi 'Ikona' šalje zabrinjavajuću i nedoličnu poruku koja nije u duhu demokratskih standarda i poštovanja medijskih sloboda".\nKomšić je naglasio da mediji maju pravo pisati i istraživati taj slučaj koji je zaintrigirao svetsku javnost.\nOcenio je da je Bosna i Hercegovina demokratska država koja neće uskraćivati medijske slobode, pogotovo ne zbog toga što se izveštavanje medija ne sviđa političkim zvaničnicima.


Trump: Do aprila ćemo imati dovoljno vakcina za sve Amerikance – Nezavisni.ba – Informativni portal\nAmerički predsjednik Donald Trump je obećao da će se do kraja godine proizvesti 100 miliona doza vakcina za Covid-19 i da će do aprila naredne godine biti dovoljno da se vakciniše 330 miliona Amerikanaca.\nTrump je pokazao optimizam u vezi s rezultatima kliničkih ispitivanja eksperimentalne vakcine.\n“Proizvest ćemo najmanje 100 miliona doza vakcina do kraja godine, a onda najvjerovatnije mnogo više. Stotine miliona doza bit će na raspolaganju svaki mjesec te ćemo do aprila imati dovoljno vakcina za sve Amerikance”, rekao je Trump.\nVakcina će se davati dva puta u razmaku od tri do četiri sedmice.\n← Previous Izetbegović: “Mini Šengen” je sporazum koji treba da omogući ubrzano i olakšano kretanje roba, ljudi i kapitala\nNext → Krizni štab FBiH donio nove naredbe, obuhvaćeno i visoko obrazovanje


Narodna stranka: Javašluk uzrok za iskakanje vagon-cisterne i izlivanje sumporne kiseline - Društvo - Dnevni list Danas\nPočetna » Društvo » Narodna stranka: Javašluk uzrok za iskakanje vagon-cisterne i izlivanje sumporne kiseline\n2Piše: Beta 29. novembra 2020. 16.28 Izmenjeno: 18.01\nVagon natovaren sumpornom kiselinom u sastavu teretnog voza preduzeća „Srbija kargo“ prevrnuo se sinoć između železničkih stanica Bagrdan i Jagodina, a u nesreći niko nije povređen.\nKako su naveli u saopštenju Odbora Narodne stranke za saobraćaj, pruga godinama nije održavana a bezbednost na železnici je dodatno ugrožena jer su ukinuta radna mesta čuvara pruge koji su kontrolisali stanje šina svakog dana.\n„Voz koji je prevozio sumpornu kiselinu od Šapca do Dimitrovgrada prolazi i kroz tunel ispod Vukovog spomenika u centru Beograda. Da je vagon ispao iz šina i kiselina se izlila u gradskom području, dogodila bi se ekološka katastrofa i zato je neophodno da nadležni konačno tom pitanju posvete punu pažnju i preduzmu neophodne mere“, navodi se u saopštenju.\nNarodna stranka pozvala je Ministarstvo gradjevine, saobraćaja i infrastrukture da konačno uvede red u „Železnice Srbije“, navodeći da je u prethodnom periodu povećana učestalost ispadanja vagona iz šina.\n„Nadležnima je poznato da prevoznici puštaju u saobraćaj vagone koji tehnički nisu ispravni ili su natovareni preko dozvoljene vrednosti, a preduzeće ‘Infrastruktura železnice’ ne nalazi rešenja da proveri i ostale elemente voza koji su ključni za bezbednost“, naveo je taj odbor Narodne stranke.\nOni su kazali da je medju najvažnijim uzrocima nezgoda loše stanje koloseka na ulascima u stanice, koji su zbog neodržavanja nestabilni, pa se vagoni „ljuljaju“.\n„Neodržavane pruge su stare i 50 godina, a cisterne su i inače nestabilnije od ostalih vrsta vagona pri kretanju, jer se tečnost u njima pomera, pa se u krivinama sabiraju oscilacije“, navela je Narodna stranka.\n„Redovno održavanje koloseka i skretnica na svim prugama i u svim stanicama ne postoji, nego se reaguje kada se nešto desi i takva praksa mora se hitno promeniti“, zaključuje se u saopštenju Odbora Narodne stranke za saobraćaj.\nNarodna stranka, voz, železnički saobraćajBeograd\nBeogradski metro i oko njega\n29. novembra 2020. u 16.52\nProsto neverovatno da se pruge NE ODRŽAVAJU! Ja znam da se izraz „Pa toga nema nigde u svetu, samo kod nas“ prečesto koristi ali ja ne znam koji bi drugi komentar bio prikladniji u ovim slučaju.\n29. novembra 2020. u 17.57\nInfrastrukruru ZS vode neuki koje je postavila ex ministarka Mihajlovic dekretom uprkos 100-tinak molbi koje su pristigle na konkurs a klela se u raspisivanje istog. Sta onda ocekivati od ljudi koji nikad nisu radili na zeleznici kao uostalom ni ona a pritom nisu ni odgovarajuce skolovani? Suvise cesto se desavaju iskliznuca (a ne iskakanja jer ne znaju ni zeleznicku terminologiju)! Od silnih komisija nikad nije bilo vajde a na odgovornost, koliko mi je poznato, niko nije do sada pozivan! Ukinuse sve medunarodne vozove sistematski i nevezano sa pandemijom jos pre vise godina i nista se ne desava! A iz budzeta za ZS i dalje 140 mlrd din godisnje!


BMW i2 će koštati ispod 30.000 evra - Auto Republika\nПочетна Vesti BMW i2 će koštati ispod 30.000 evra\nBMW u potpunosti menja recept u odnosu na i3.\nNemački Manager Magazine je izvestio da je Klaus Frelih, član upravnog odbora BMW-a AG, sugerisao da će potencijalni novi „i“ model, i2, koji bi trebalo da stigne na tržište 2024., koštati ispod 30.000 evra.\nOčekuje se da novajlija bude konvencionalniji u odnosu na i3, ali bi mogao biti slične veličine, u formi malog sedana ili kupea s četvoro vrata. On će biti proizvod saradnje BMW-a s Daimlerom.\nSpekuliše se o tome da li će i2 biti naslednik i3 ili će ova dva modela biti paralelno u ponudi. Pored toga, glasine kažu da će (skupa) ugljenična vlakna biti odbačena i neće svoje mesto naći na i2.\nBMW zvanično radi na nekoliko novih baterijskih modela, kao što su iX3, i4 i iNEXT. Ukoliko pogledamo širu sliku, i2 ne predstavlja iznenađenje, mada se nameće pitanje da li je racioalno u potpunosti ukinuti i3, čija prodaja raste svake godine. Ipak, činjenica je da je i3 prilično skuplji u odnosu na velikoserijske električne modele.\ntagovi: BMW i2 BMW i3 električni automobili\nprethodni Ionity+: VW, Daimler, Ford i BMW lansiraju originalno benzinsko i dizel gorivo\nsledeći Obavezni limiteri brzine u svim novim automobilima u Evropi od 2022.\nKia nema u planu da odustane od limuzina u Americi


Zagovaranje za smanjenje faktora zdravstvenih rizika u Republici Srpskoj\nIzrada i implementacija strateških, kontekstualno prikladnih planova zagovaranja, komunikacije, inicijativa i pristupa za smanjivanje faktora zdravstvenih rizika u Republici Srpskoj\nPodržano od: Svetska banka , Švajcarska agencija za razvoj i saradnju SDC, Ministarstvo zdravlja i socijalne zaštite Republike Srpske\nfebruar - decembar 2018\nTeme: Ciljevi održivog razvoja, Lokalni razvoj, Mladi i deca.\n„Izrada i implementacija strateških, kontekstualno prikladnih planova zagovaranja, komunikacije, inicijativa i pristupa za smanjivanje faktora zdravstvenih rizika u Republici Srpskoj" je deo sveobuhvatnog projekta unapređenja zdravlјa stanovništva koji za cilј ima promenu stavova o rizičnim ponašanjima koja negativno utiču na zdravlјe i unapređenje znanja i praksi koje promovišu dobro zdravlјe, prvenstveno kroz zdravstvene i obrazovne ustanove.\nProjekat se bavi podrškom u smanjenju sledećih faktora rizika za zdravlje:\n•\tKonzumiranje duvana\n•\tKonzumiranje alkohola\n•\tNezdrav način ishrane\n•\tNedovolјna fizička aktivnost\nU Republici Srpskoj, projekat se sprovodi u Doboju i Zvorniku u kojima se realizuju različite aktivnosti u vrtićima, školama, domovima zdravlјa i drugim javnim ustanovama, na mestima za zabavu u saradnji sa javnim ličnostima, kao i ulične akcije u saradnji sa sportskim i drugim udruženjima.\nCilj je da se osnaže lokalni akteri za zagovaranje za promene u oblasti unapređenja zdravlja i smanjenja rizika za zdravlje. U oba grada su formirane 4 lokalne tematske Koalicije za zagovaranje za smanjenje faktora rizika za zdravlje. Koalicije će pripremiti strateški plan zagovaranja, kao i detaljni akcioni plan, kako bi se obezbedila valjana primena strategije i što bolje vodio ovaj proces u projektnom periodu ali i nakon završetka projekta. Pored toga, kroz povezivanje ključnih aktera na lokalnom nivou i uključivanjem javnih ličnosti biće obezbeđena što veća medijska pokrivenost svih aktivnosti koje budu realizovane.\nProjekat je deo šireg programa „Smanjivanja faktora zdravstvenih rizika“ – Dio B Projekta (za Republiku Srpsku)" koji sprovodi Ministarstvo zdravlja i socijalne zaštite Republike Srpske, uz podršku Svetske banke i Švajcarske agencije za razvoj i saradnju.\nViše o projektu na: www.zdravstvenirizicirs.org


Stvarna potera ili medijska prašina?\nSudeći po informacijama koje stižu iz naših izvora u Valjevu, potvrde ove vesti nema ni u vrhu lokalne policije, gde tvrde da bi morali da budu upoznati da se na njihovom području organizuje tako ozbiljna stvar kao što je hapšenje generala Mladića. Neuobičajene aktivnosti nisu primetili ni meštani okolnih sela. Američki ambasador u Beogradu Majkl Polt danas je negirao da su specijalne snage Sjedinjenih Američkih Država uključene u bilo kakve konkretne akcije u potrazi za optuženima za ratne zločine u Srbiji, ali da komuniciraju i razmenjuju informacije sa srpskim vlastima. Polt je rekao da su SAD spremne da podrže neka suđenja za ratne zločine pred srpskim sudovima, ali pod uslovom da Ratko Mladić i Radovan Karadžić budu izručeni Haškom tribunalu.\n“Stav moje vlade je da bi pod određenim uslovima podržali suđenja pred domaćim sudovima. Mi smo i ranije govorili da bismo kada Ratko Mladić i Radovan Karadžić, ako su na teritoriji Srbije i Crne Gore, budu uhapšeni i izručeni Hagu, podržali suđenja pred domaćim sudovima”, rekao je američki ambasador Majkl Polt.\nU Valjevu inače nije tajna da je Mladić svojevremeno kupio napušteno domaćinstvo u selu Bobova, gde ima i pčele, ali se tu, bar javno, nije pojavljivao od juna 2001. godine. Tada je bio na jednoj svadbi u porti valjevske crkve, a potom i na svečanom ručku u “Grand” hotelu. Tih dana viđen je i u Muselimovom konaku Narodnog muzeja u Valjevu, a sretali su ga i na kupanju u zatvorenom hotelskom bazenu u banji Vrujci.\nTe podatke je kasnije u nekoliko navrata i bivši ministar srpske policije Dušan Mihajlović koji je tvrdio da se Mladić posle toga više nije pojavljivao u Srbiji. Procenjujući poslednje inforamcije o navodnoj akciji hapšenja Mladića, vojni analitičar Zoran Dragišić kaže:\n“Pitanje je da li se ta akcija zaista sprovodi ili je samo reč o podizanju medijske praštine je vrlo teško proceniti. Najnovija navodna akcija hvatanja Ratka Mladića je svakako potreba da se odgovori zahtevima iz sveta koji su sve glasniji i pritiscima koji su sve jači.”\nDiplomatska aktivnost u Beogradu naglo je oživela uoči 1. oktobra, datuma koji se nezvanično pominje kao krajnji rok do kada bi Srbija i Crna Gora trebalo da ispuni međunarodne obaveze. Zvanično je potvrđeno da danas stižu u Beograd američki državni podsekretar Mark Grosman i ambasador za pitanja ratnih zločina Pjer-Rišar Prosper, a za naredne dane najavljena je poseta čelnika Evropske unije Havijera Solane i Krisa Patena, kao i glavne tužiteljke Haškog tribunala Karle del Ponte. Haško pitanje bilo je jedno od glavnih tema i tokom nedavnih razgovora predsednika Republike Srpske Dragana Čavića i Srbije Borisa Tadića.\n“Vrijeme nam ističe. Iako smo mi potpuno svjesni kvalifikacija koje u ovom trenutku postoje prema Republici Srpskoj i kolika je opasnost da se ne uspostavi odgovarajuća saradnja koju svijet zahtjeva.”\n“Saradnja sa Haškim tribunalom može biti samo potpuna saradnja. Ta saradnja podrazumeva da se oni koji su optuženi za ratne zločine nađu u Haškom tribunalu.”\nDa li se zaista steže obruč oko Ratka Mladića, kako je to u inicijalnoj vesti AP rekao neimenovani zvaničnik službe bezednosti. Zoran Dragišić:\n“Ja mislim da će Ratko Mladić na kraju biti uhapšen, ali koliko će to dugo trajati i kolike će sve to napore iziskivati od naših vojnih i policijskih snaga to ćemo tek videti.”


Dosije - Ko je sve ubijao Sarajlije in Istorija II Forum Yuku free message boardsUsername or E-mail:Password: ForgotPassword?\n> Dosije - Ko je sve ubijao Sarajlije\nDosije - Ko je sve ubijao Sarajlije\nFeb 16 13 11:44 PM\nHAG - Bivši pripadnik Službe državne bezbednosti BiH Edin Garaplija potvrdio je na suđenju bivšem predsedniku Republike Srpske Radovanu Karadžiću da je formacija te službe 1995. snajperom ubila francuskog pripadnika Unprofora i da je to potom pripisano srpskoj strani.\nTa formacija zvana Ševe, koja je osnovna 1992. godine bila je povezana sa Ministarstvom policije BiH, od koji je dobijala logističku podršku, zatim i sa Agencijom za istraživanje i dokumentacije AID.[/COLOR]\n[COLOR=#000000]Garaplija je svedočio da su Ševe počinile i mnoge druge zločine, uključujući ubistvo zarobljenih srpskih vojnika i civila u glavnom sarajevskom parku, atentat na visokog oficira Armije BiH Sefera Halilovića i ubijanje srpskih civila na Grbavici.\nPo rečima svedoka, i atentat minom na generala Halilovića potom je prikazan kao eksplozija srpske granate.\nGaraplija, koji je bio šef antiterorističkog tima SDB BiH, rekao je da mu je 1996. lider "Ševa" Nedžad Herenda priznao da je njegova jedinica počinila sve te zločine. Herenda je bio uhapšen u akciji razbijanja "Ševa" koju je Garaplija vodio.\nNazivajući "Ševe" "terorističkom grupom", za koju je malo ko znao, koju je formirao ministar unutrašnjih poslova BiH Alija Delimustafić, Garaplija je izjavio da su Herendina priznanja bila "šokantna" i "jako kompromitujuća za bosansku odbranu".\n"Herenda nam je rekao da je dobio zadatak da dejstvuje snajperima po srpskim položajima na Grbavici i da je to često radio sa zgrade Izvršnog veća. Odatle je 1995, po svom priznanju, pucao i na francuskog vojnika Unprofora. Ne znam da li je imao naredbu ili je to učinio samoinicijativno, ali je to bilo kompromitujuće za bosansku odbranu", izjavio je Garaplija.\nU trenutku kada je na njega pucano, francuski vojnik je, po rečima svedoka, na ulici ispred hotela Holidej In u centru Sarajeva podizao barikadu koja bi građane zaštitila od vatre sa srpske strane.\n"Herenda je kazao da je on pucao kako bi UN okrivile Srbe... Ja ne znam da li je tada bilo istrage, ali mi je poznato da su određeni bosanski zvaničnici rekli da je za ubistvo odgovorna srpska strana", rekao je svedok.\nGaraplija je izjavio i da mu je Herenda priznao da je iz snajpera ubijao civile na Grbavici, koja je bila pod kontrolom VRS.\n"Na moje pitanje kako je znao da se radi o civilima, Herenda je rekao da je birao žene u crnini, jer je tako znao da su Srpkinje", kazao je svedok.\nGaraplijinim rečima, Herenda je potvrdio da je "za svoje akcije dobijao novac, nekoliko hiljada nemačkih maraka, što je u to vreme bilo pravo malo bogatstvo".\nNa pitanje predsedavajućeg sudije Ogon Kwona da li je Herenda pominjao da je iz snajpera gađao i muslimanske civile, Garaplija je odgovorio negativno, napominjući da su u nekoliko slučajeva "Ševe" pucale na pripadnike Armije BiH.\nPozivajući se na Herendino priznanje, Garaplija je posvedočio i da su "Ševe" 1993. pokušale da ubiju generala ABiH Sefera Halilovića, koji je neposredno pre toga bio smenjen sa dužnosti komandanta ABiH "zato što se protivio podeli BiH".\nUmesto Halilovića, ubili su njegovu suprugu i njenog brata aktiviranjem eksploziva podmetnutog na terasi stana generala, koji u tom trenutku nije bio prisutan.\n"Javnosti je, zatim, prikazano da je to bilo granatiranje sa srpske strane navođenim projektilom 'maljutka', budući da su Herenda i ostali na licu mesta ostavili trag kabla za navođenje, da bi se stekao utisak da je raketa došla sa srpske strane", ispričao je Garaplija.\nKasniji pokušaji generala Halilovića da se pokrene istraga nisu, po rečima svedoka, urodili plodom, iako je bilo utvrđeno da je detonaciju izazvao podmetnuti eksploziv.\nGaraplija je kazao da je istraživao i druge zločine "Ševa", poput "likvidacije zarobljenih srpskih vojnika i civila u Velikom parku u Sarajevu".\nSvedok je izjavio i da su vlasti BiH, odmah pošto je dokumentovao zločine "Ševa", uhapsile njega i optužile ga za Herendinu otmicu, pokušaj ubistva i zlostavljanje.\nUsledio je "montirani sudski proces" kojim su "određene strukture pokušale zataškati" zločine koje su počinile "Ševe", rekao je Garaplija. Posle prvostepene osuđujuće presude i dvogodišnjeg boravka u zatvoru, Garaplija je odlukom Vrhovnog suda BiH bio oslobođen većine optužbi i pušten na slobodu.\nZa Nedžada Herendu rekao je da je nestao i da ne zna gde se nalazi.\nSuđenje Karadžiću, optuženom i za genocid u Srebrenici, progon Muslimana i Hrvata širom BiH i uzimanje za taoce "plavih šlemova" UN 1992-95. se nastavlja.\nVerujem da će se naći imena odgovornih za Markale.


BORNHOLD, Kompanija-operater “Sjevernog toka 2” povukla je zahtjev za izgradnju gasovoda na glavnoj maršruti koja prolazi kroz teritorijalne vode Danske, južno od ostrva Bornholm i usredsrediće se na severozapadnu i jugoistočnu maršrutu, saopštio je “Nord strim 2 AD”.\n“Ovaj korak je bio neophodan, pošto više od dve godine od trenutka podnošenja zahteva bivša Vlada Danske nikako nije pokazala da će odluka biti donijeta”, objasnio je izvršni direktor kompanije Matijas Varnig.\n“Sjeverni tok 2” podrazumijeva izgradnju dva kraka ukupnog kapaciteta od 55 milijardi kubnih metara gasa godišnje od obala Rusije, kroz Baltičko more, do Njemačke. Projekat realizuje kompanija “Nord strim 2 AD”.\nPrema mišljenju predstavnika “Nord strima 2”, Danska namerno usporava realizaciju projekta, samim tim podrivajući povjerenje investitora.\nTagovi: danskagasovodizborSjeverni tok 2


19.06.2021 22:00 Autor: Raport.ba\nJaka eksplozija dogodila se 19. juna uveče u krugu fabrike municije “Sloboda” u Čačku u centralnoj Srbiji, prenijela je Radio televizija Srbija (RTS).\nNaređena je evakuacija građana koji žive u okolini fabrike.\nGradonačelnik Čačka Milun Todorović objavio je na svom Instagram profilu “hitno saopštenje” da je “zbog eksplozije u kompaniji ‘Sloboda’ neophodno da se svi građani koji žive u blizini fabrike hitno evakuišu iz svojih domova”.\n“Evakuaciono mjesto je gradski fudbalski stadion”, napisao je Todorović.\nRTS javlja da je u eksploziji lakše povrijeđeno troje radnika, kao i da se osjetilo i nekoliko slabijih detonacija.\nOvo je druga eksplozija koja se ovog mjeseca dogodila u fabrici “Sloboda” u Čačku.\nU toj fabrici u ranim jutarnjim satima 4. juna dogodila se serija eksplozija u magacinu gotovih proizvoda. Uzrok te nesreće, u kojoj niko nije povrijeđen, još nije poznat.\nPROČITAJTE Vučić progovorio o optužbama Belivuka: Otkrit ću ko im je od političara odavao tajne. Ako poligraf pokaže da lažem ja se predajem\nKompanija “Sloboda” saopćila je tada da je do požara i eksplozije došlo u izdvojenom dijelu fabrike, u prigradskom naselju Pridvorica, koji je predviđen za skladištenje i čuvanje elemenata za kompletiranje upaljača i gotovih proizvoda za municiju manjih kalibara i da je formirana komisija koja će utvrditi uzrok požara.\nDva dana kasnije, 6. juna, kasno uveče došlo je do još jednog incidenta u fabrici “Sloboda”. Direktor te kompanije Zoran Stefanović rekao je agenciji Tanjug da se zapalio komad baruta, ali da to nije izazvalo požar, niti eksploziju.\nOvo nije prvi put da se u fabrici “Sloboda” dešavaju incidenti.\nPROČITAJTE Vulin: Kurti će učiniti sve da se pregovori prekinu. On nema dobru namjeru\nU eksploziji 2010. godine jedan radnik je povrijeđen, a tri godine kasnije dvoje zaposlenih je povrijeđeno u eksploziji u proizvodnoj liniji.\nTagovi: Čačak eksplozija Fabrika municije Srbija\nSrbija popušta mjere: Od ponedjeljka rade bašte kafića sa 50 posto kapaciteta\nBeogradska kafana vakcinisane časti pićem\nNove mjere u Srbiji: Zabranje, zatvaranja, ograničenja\nUhapšen jedan od najopasnijih ljudi srpskog podzemlja: Činili su monstruozna djela. Ne smijemo dozvoliti novi "Zemunski klan"


Liverpul - Prodaš ključnog igrača za 160 miliona i dovedeš "anonimusa" za 200 hiljada - Sportske.net\nLiverpul - Prodaš ključnog igrača za 160 miliona i dovedeš "anonimusa" za 200 hiljada\nKako prenose mediji iz Liverpula, mladi fudbaler je na pragu "Enfilda".\nVrsaljko je totalni hit, Lovren ''zapalio'' Instagram sinoćnjim snimkomLiverpul smanjio apetite oko StaridžaMarković konačno napušta Liverpul?Loše vesti za Bajern i Liverpul, sjajni fudbaler "promenio ploču"Zamena za Kutinja? Prva meta se dogovorila sa Liverpulom, ali ništa do juna!\n"Redsi" su prodali Filipea Kutinja Barseloni i na ime transfera će sve skupa zaraditi 160 miliona evra, kada svi bonusi i rate legnu na račun kluba.\nJasno je da je tako Jirgen Klop ostao bez važnog igrača, očekivalo se da Liverpul odmah dovede zamenu za Brazilca, ali do kraja prelaznog roka je ostalo manje od nedelju dana, a to još uvek nije urađeno.\nIpak, nije da "Redsi" neće kupovati, a drugo januarsko pojačanje, nakon Van Dajka, koji je stigao i pre prodaje Kutinja, trebalo bi da bude još jedan defanzivac.\nPrema informacijama iz Liverpula, na pragu kluba sa "Enfild Rouda" nalazi se 18-godišnji fudbaler Toni Galaher.\nOvaj mladi Škot bi u Liverpul u najskorijem roku trebalo da stigne iz redova Falkirka, nastupa na poziciji levog beka i u prethodnih godinu dana je bio član prvog tima ove škotske ekipe.\nOve sezone je upisao 11 nastupa za Falkirk, a očekuje se da u sastavu Liverpula bude tek od leta.\nZa njega su interesovanje pokazali i najveći škotski klubovi Seltik i Glazgov Rendžers, a prema pisanjima iz Engleske, navodno se mladi Galaher nalazio i na radaru Mančester Junajteda, pa čak i Barselone.\n"Redsi" bi za njegove usluge trebalo da izdvoje oko 200 hiljada funti (230 hiljada evra).


U Doboju kod Kaknja sve spremno za utakmicu velikog uloga (FOTO)\nMladost će u Doboju kod Kaknja ugostiti Sarajevo u okviru 31. kola Premijer lige Bosne i Hercegovine.\nUtakmicu od velikog značaja danas u Doboju kod Kaknja igraju Mladost i Sarajevo. Poraz bi objema ekipama napravio velike probleme, s obzirom da bi se domaći ponovo uvukli u borbu za opstanak u posljednja dva kola, dok bi gostujući sastav napravio novi korak udaljavanja od titule. Da će pored motivisanih igrača utakmica proteći u dobroj igri garantuje i odlično pripremljen teren.\nPočetak utakmice na “MGM Farm Areni” zakazan je poput svih ostalih ovoga kola za 17h.\nPrethodni članakTeška povreda UFC borca, smijao se nakon što mu je rame puklo (VIDEO)\nNaredni članakBorac stigao na Grbavicu, sve spremno za derbi kola (FOTO)


4. NE - Bežite od kritika\nPun Mesec u Raku od 30. decembra čini da se osećate emotivno ranjivo, ali nemojte bežati oid kritika. Ukoliko dobijete od drugih neki savet ili kritiku, usvojite je i razmotrite. To ne znači da treba dozvoliti drugima da vas sputavaju, već da ste spremni da prihvatite i tuđe mišljenje.\n5. DA - Dom je tamo gde je srce\nRak vlada čestvrom kućom u astrologiji. To je kuća porodice i doma, pa ćete se tokom punog Meseca najviše i fokusirati na ova dva polja. Budite tamo gde se vaše srce bnajviše oseća voljeno i ispunjeno.\n6. NE - Zatvarajte srce pred mogućnostima\nI pun Mesec i Sunce uspostaviće čvrste veze sa Uranom - planetom velikih buenja. Ova lunarna energija moe doneti nepredvidive puteve koje treba da istražujete. Držite se svojih novih ideja, prepustite se talasu inspiracijei započnite nove životne avanture.


Dame gadjaju | Pikado klub Black Code\n← Phil Taylor\n„BLACK CODE“ OKUPLJA PIKADISTE (Blic 2008) →\nNeformalna grupa Ladies u saradnji sa PK Black Code i Vojvođanskom pikado federacijom je otpočela pikado akciju koja korisnicama lepšeg pola omogućava besplatne časove pikada. Akcija će trajati do kraja 2014 godine a organizatori se nadaju da će uspeti da obuče i upoznaju sa pikadom sportom preko 20 žena iz N.Sada koje će u nekoliko grupa vežbati subotom i ponedeljkom u večernjim časovima.\nU sklopu cele akcije na kraju programa će se organizovati zajednički turnir sa članovima PK DTT Darts i PK Black Code na kom će osim korisnika ovog programa učestvovati i aktivni članovi ovih pikado klubova.\nNa prvom sastanku je organizovan edukativni program koji je obuhvatao davanje osnovnih informacija o pikadu i upoznavanje sa pikado disciplinama a učesnici su osim osnovnih informacija dobili i odgovore na sva pitanja koja su ih zanimala, dok su u drugom delu učesnici rasporedjeni u dve grupe prošli kroz takmičerski deo u vidu organizovanog turnira.\nNadamo se da će ovakve akcije doprineti povećanju igrača , prvenstveno žena , na nekim od budućih takmičenja na pokrajinskom i saveznom nivou.\nPosebnu zahvalnost organizatori upućuju organizaciji mladih „Lokomotiva“ koja je omogućila sredstva za nabavku potrebne pikado opreme.


Humani "lavovi" protiv Zvezde u specijalno dizajniranim dresovima - Sportska centrala\nHumani „lavovi“ protiv Zvezde u specijalno dizajniranim dresovima\n1 avg 2018. 12:16\nU derbiju trećeg kola Superlige Srbije, Voždovac će ugostiti Crvenu Zvezdu, a na toj utakmici fudbaleri Voždovca igraće u specijalno dizajniranim dresovima, napravljenim samo za ovu utakmicu, koji nose jaku i jasnu poruku i pomeraju granice fudbala.\nFudbaleri Voždovca će u subotu na rukavima specijalno dizajniranog dresa nositi logo Humanitarne organizacije „Zajedno za život“, koja pomaže oboleloj deci u procesu lečenja i tako doprineti širenju svesti o tome koliko je naša pomoć neophodna, kako deci koja se leče, tako i njihovim porodicama koje tokom lečenja prolaze kroz teške trenutke.\n– Svesni smo da kao moderni fudbalski kolektiv nosimo jako veliku odgovornost i zato želimo da fudbal vratimo osnovnim vrednostima i da uvek pored osnovne fudbalske misije imamo i društveno odgovorne akcije. Ovo je naš način da još jednom pružimo podršku Humanitarnoj organizaciji „Zajedno za život“ koja se bori za zdravlje mališana i da zaista pomeramo granice fudbala i humanosti, izjavio je Goran Grkinić, direktor FK Voždovac.\nHumanitarna organizacija „Zajedno za život“ aktivno pomaže deci kojoj je potrebno lečenje, ali i njihovim porodicama, pokušavajući da olakša procese lečenja svim članovima porodice.\n– Presrećan sam što opet koristimo fudbal na najbolji način, da podignemo svest kod ljudi o postojanju Humanitarne organizacije „Zajedno za život“ i borbi za pomoć oboleloj deci koja uvek traje, a u kojoj svako može da učestvuje na svoj način. FK Voždovac je, kao i uvek, odgovorio pozitivno na naš poziv da se uključi u naše akcije i pokazao da je jedan od zaista najodgovornijih sportskih kolektiva u zemlji i ovom prilikom još jednom im se zahvaljujem i pozivam sve ljude da u subotu dođu na stadion Voždovca na utakmicu, napomenuo je Jovan Simić, osnivač Humanitarne organizacije.\nMožete se I vi priključiti akciji i donirati sredstva uplatom na račun Humanitarne organizacije „Zajedno za život“ koji je otvoren u Komercijalnoj banci: 205-250438-39\nZa uplate iz inostranstva – broj deviznog računa: 0070800047526


Zaharova: Ko i dalje naoružava teroriste - 12.11.2015, Sputnik Srbija\nZaharova: Ko i dalje naoružava teroriste\nTeroristi Islamske države i Nusra fronta i dalje dobijaju velike količine naoružanja i municije, izjavila je portparolka Ministarstva spoljnih poslova Rusije... 12.11.2015, Sputnik Srbija\nrusija, vesti, svet, marija zaharova, vojska i naoružanje\n14:06 12.11.2015 (Osveženo: 01:42 26.08.2021)\n© Sputnik / Maksim Blinov / Uđi u foto-galerijuZvanična predstavnica Ministarstva inostranih poslova Rusije Marija Zaharova\nTeroristi Islamske države i Nusra fronta i dalje dobijaju velike količine naoružanja i municije, izjavila je portparolka Ministarstva spoljnih poslova Rusije Marija Zaharova.\nRuska avijacija sprečila napad terorista na grad Hamu\n11 Novembar 2015, 14:01\n„Teroristi i dalje dobijaju ogromne količine naoružanja i municije. Pitanje o izvorima naoružanja koje stalno postavljamo našim partnerima i dalje ostaje otvoreno“, rekla je Zaharova na konferenciji za novinare.\nZaharova je upozorila da Islamska država, ali i druge terorističe organizacije, imaju dostup tehnologijama za proizvodnju hemijskog naoružanja.\n„Raspolažemo informacijama da teroristi imaju dostup komponentama i tehnologiji za proizvodnju hemijskog naoružanja, kao i da su počeli da ga primenjuju kako u Siriji tako i u Iraku“, istakla je ona.\nPregovori o Siriji u Beču\nLavrov i Keri o pripremama za novi sastanak o Siriji u Beču\n11 Novembar 2015, 20:00\nZaharova je rekla da postoje pokušaji da se bečki format pretvori u jednostrano diktiranje uslova.\nOna je objasnila da je poslednja inicijativa Vašingtona da se pregovori podele u dve grupe iznenadila je Moskvu, jer niko o tome rusku stranu nije obavestio.\n„Nas niko nije kontaktirao ni kada je reč o temama o kojima će grupe razgovarati, ni o nivou predstavnika zemalja koji će prisustvovati sastancima, kao ni o vremenu i mestu održavanja pregovora“, rekla je Zaharova.\nOna je takođe istakla da predstavnici Iraka, Libije i EU uopšte nisu ni pozvani da učestvuju u sastancima tih grupa, koji su zakazani za 12. i 13. novembar.\nZaharova je zaključila da je pokušaj Vašingtona za formiranje radnih grupa osuđen na propast.\n„Takva pravila igre mi ne možemo da prihvatimo“, rekla je portparolka ministarstva.\nIstovremeno, Zaharova je potvrdila da će šef ruske diplomatije Sergej Lavrov učestvovati na sastanku o Siriji koji je planiran za 14. novembar, takođe u Beču.\nRusija: Incko koči napredak BiH\n11 Novembar 2015, 10:17\nRusija smatra da „spoljni nadzor“ situacije u Bosni i Hercegovine u vidu vrhovnog predstavnika međunarodne zajednice za BiH nepotreban, i da ta funkcija može biti ukinuta, istakla je Zaharova.\n„Bosna i Hercegovina je u potpunosti sposobna da samostalno rešava sva unutrašnja pitanja dijalogom između sve tri strane. Smatramo da je ’spoljni nadzor‘ u vidu funkcije visokog predstavnika nepotreban, i došlo je vreme da se ta funkcija ukine“, rekla je ona.\nSve dok se to ne desi, pozivamo vrhovnog predstavnika Valentina Incka da ne izlazi iz okvira svog mandata, kao i da se fokusira na ono što mu je i poručeno da radi — da doprinosi dijalogu sva tri konstitutivna naroda.\nJačanje odbrane Rusije izazvano potezima SAD\nZajednički sistem PVO na Kavkazu — odgovor na pretnju od terorizma\n12 Novembar 2015, 08:19\nJačanje vojne odbrane Rusije direktno je povezano sa potezima SAD, između ostalog zbog razvijanja sistema globalne protivvazdušne odbrane, rekla je Zaharova i dodala da su neistinite izjave američkih zvaničnika o navodnom „hvalisanju naoružanjem“.\n„Nedavno je ministar odbrane SAD optužio Rusiju da se hvali naoružanjem, kao i da podriva svetsku bezbednost. Takve izjave su daleko od realnosti. Mere koje Rusija preduzima po pitanju jačanja sopstvene vojne odbrane direktno su povezane sa potezima SAD“, zaključila je ona.\nMoskva nikad nije rekla da je Asad idealan predsednik\nOčuvanje Asada na vlasti nije od presudnog značaja za Rusiju\n3 Novembar 2015, 15:17\nMoskva nikad nije tvrdila da je Bašar el Asad idealan predsednik, rekla je Zaharova na konferenciji za novinare.\n„Nikad nismo izjavili da je aktuelni režim u Siriji besprekoran. Mi nikad nismo govorili da je Asad idealan predsednik koji uvek donosi samo dobre odluke“, rekla je ona.\nZaharova je ocenila i da je Moskva takođe kritikovala Siriju za sve što se tamo događa.\n„Najmudriji korak koji je postignut na prošlom sastanku u Beču jeste što nijedna strana nije govorila o sudbini Asada“, dodala je Zaharova.


Medijima je na raspolaganju bio i komandant Komande za obuku i doktrinu OS BiH brigadir Slaven Blavicki, kao direktor vježbe „Brzi odgovor 21“. Vježba u kojoj će učestvovati oko 500 pripadnika OS BiH i oko 700 američkih vojnika održavat će se na vojnim poligonima OS BiH Manjača i Glamoč te kasarni i aerodromu Dubrave kod Tuzle, od 17. maja do 2. juna 2021. godine. Predsjedništvo BiH je ovu vježbu odobrilo u februaru 2020. godine.\n„U eri u kojoj dominiraju različite vrste sigurnosnih prijetnji, zajedničko djelovanje od krucijalne je važnosti, kao i šira multinacionalna koordinacija radi efikasnog odgovora na te prijetnje“, rekao je ministar Sifet Podžić. „Učešćem u ovoj vježbi OS BiH pokazuju spremnost za zajedničko djelovanje sa OS SAD-a i partnerskih zemalja, ali daju i dodatni motiv za naše OS, da uče od najboljih i nastave sa procesom daljnje profesionalizacije i modernizacije. Opredijeljenost naših prijatelja iz SAD-a da budu snažan oslonac OS BiH i ovaj se put dokazuje i meni je posebno drago zbog toga.“\nVježba „Brzi odgovor 21“ je dio velike multinacionalne vježbe “Branilac Evrope 21” (Defender Europe 21) koju Komanda Oružanih snaga SAD-a za Evropu i Afriku provodi povezujući četiri različite vojne vježbe na evropskom tlu. Radi se o ukupno oko 28.000 učesnika u četiri povezane vježbe, koje će se održati na 31 vojnom poligonu u 12 država, sa učešćem oružanih snaga iz ukupno 27 zemalja.\nNačelnik ZŠ OS BiH generalpukovnik Senad Mašović je istakao da je ove godine to glavni događaj iz domena obuke OS BiH, na kojom bi se još jednom pokazale sposobnosti Bataljonske borbene grupe lake pješadije (INF-L-BNG) Oružanih snaga BiH, koja je deklarisana da u budućnosti bude interoperabilna sa snagama partnerskih zemalja NATO-a.\nGeneralmajor Radovan Ilić zaključio je da će učešće OS BiH u ovoj vježbi zasigurno ojačati nivo operativnih sposobnosti i profesionalizma OS BiH.\nŠef ODC-a Ambasade SAD u BiH major Taib Grozdanić podsjetio je da je ovo najveća vježba Oružanih snaga BiH u novijoj historiji, istakavši da „kada imate dobre partnere uz sebe, sve je lakše.“\nPosebna pažnja na vježbi će se posvetiti poštivanju epidemioloških mjera zaštite od pandemije COVID-19. Novinari će biti pozvani i da proprate dolazak glavnine američkih snaga na Međunarodnom aerodromu Sarajevo ove sedmice, te dan uvaženih gostiju pred kraj same vježbe na Manjači.


Trendovi u razvoju softvera u 2022. godini\nPočetak godine je pravo vreme da pokušamo da predvidimo koji su to trendovi u razvoju softvera koji nas očekuju u 2022. godini. Trendovi razvoja softvera su se uvek brzo menjali, a trenutna pandemija je samo dodatno ubrzala taj proces. Ono što se danas čini prihvatljivom praksom u razvoju softvera možda više neće biti tako i u bliskoj budućnosti. Zato ćemo u ovom tekstu proći kroz očekivane trendovi u razvoju softvera u 2022. godini.\nVeća upotreba automatizovanog review-a koda\nTehnološke kompanije sve više prepoznaju važnost dobro definisanog proces review-a koda, kao fundamentalni deo procesa razvoja softvera. Review-i koda su među najboljim načinima za poboljšanje kvaliteta koda. Automatski alati za ovu namenu postaju sve popularniji kako sve više kompanija počinje da ih uključuje u svoje review procese, omogućavajući programerima da provode više vremena u izgradnji novih funkcionalnosti softvera umesto u review-u koda. Možemo očekivati da će rešenja za automatizaciju review-a koda postati još popularnija tokom 2022. godine.\nVeći fokus na standarde kvaliteta\nSoftverska rešenja su sve više implementirana u naš svakodnevni život i u većinu uređaja koje koristimo. Kao rezultat toga, raste i potreba da softver prati standarde kvaliteta poput onih koje predlaže ISO. Primeri uključuju ISO/IEC 25010 o kvalitetu softverskih proizvoda ili ISO/IEC 27001 o informacionoj tehnologiji. Kompanije takođe počinju da uviđaju prednosti ISO sertifikacije, kao što su poboljšani kvalitet, efikasniji procesi, povećana reputacija i veće zadovoljstvo klijenata.\nPragmatičan fokus na standarde kodiranja\nKako kompanije i timovi rastu, počinju da imaju i svoju listu pravila i smernica za pisanje koda. Ova lista takođe uključuje jezičke konvencije i doslednost stila. Posedovanje jasnog standarda može pomoći vašim postojećim programerima, a takođe je relevantno za uključivanje novih programera. U 2022. očekujemo da će više kompanija uvideti prednosti standarda kodiranja.\nStalno unapređenje/obnavljanje sistema\nSvi znamo da zastareli sistemi povećavaju rizik kompanije od napada ili curenja podataka jer je napadačima lakše da iskoristite bezbednosne propuste kod starijih sistema. Kao rezultat toga, kompanije su sve više fokusirane na namerno i periodično procenjivanje i modernizaciju svojih sistema, pa očekujemo da će se ova tendencija nastaviti u 2022. godini.\nKubernetes postaje sve popularniji\nGlobalne tehnološke kompanije sve više usvajaju Kubernetes. On postaje očigledan izbor za automatizaciju isporuke softvera. S obzirom na popularnost Kubernetes-a, otvara se odlična prilika i za razvoj njegovih alata za podršku.\nUsvajanje infrastrukture kao koda (IaC)\nInfrastruktura-kao-kod (IaC) je sve češće u upotrebi jer omogućava upravljanje kompletnom IT infrastrukturom preko mašinski čitljivih konfiguracionih datoteka. Prednosti IaC-a uključuju lakše usvajanje zasnovano na cloud-u, lakše praćenje, primenu sličnih konfiguracija i veću efikasnost. I sve to tokom čitavog životnog ciklusa razvoja softvera, što znači da možemo da očekujemo da će se usvajanje IaC-a nastaviti i tokom 2022. godine.\nDominacija tehnologije zasnovane na cloud-u\nCloud-hosted rešenja su konfigurabilna i nezavisna od infrastrukture, za razliku od servisa kojima se upravlja u cloud-u. Sa cloud-hosted rešenjima možemo imati sistem zasnovan na kontejnerima, gde se servisi postavljaju kao deo mikroservisa i pokreću u kontejnerima. Ovaj pristup kontejnerima može na kraju da poboljša brzinu i efikasnost, omogućavajući kompanijama da brzo reaguju na promene na tržištu.\nVeća bezbednost uz DevSecOps\nBriga za veću bezbednost računarskih sistema raste poslednjih nekoliko godina, u 2022. će nastaviti da bude jedan od glavnih fokusa tehnoloških kompanija. Iz tog razloga verovatno je da će doći do većeg usvajanja DevSecOps-a. DevSecOps može biti prvi korak ka garantovanju standarda visoke bezbednosti, gde se bezbednost razmatra u svakom commit i pull request-u. Na taj način se sve pretnje po sistem mogu brzo otkriti i ublažiti, pri čemu kompanije teže da implementiraju bezbednost tokom celog životnog ciklusa proizvoda i aplikacija.\nVeća usmerenost na AI i ML\nVeštačka inteligencija i mašinsko učenje mogu da promene način na koji timovi razvijaju i primenjuju svoje proizvode, tako što će poboljšati svoje performanse i produktivnost bez mnogo napora. Nove terminologije, kao što su AIOps, MLOps i DataOps, postaju stvarnost. Očekujemo da će njihov značaj porasti u 2022. godini jer donose automatizaciju za ubrzavanje procesa i poboljšanje efikasnosti.\nVeća upotreba prediktivne analitike\nU kombinaciji sa veštačkom inteligencijom i mašinskim učenjem, prediktivna analitika podataka postaće sigurno novi trend u 2022, godini u skoro svakoj industriji. Svaka kompanija proizvodi podatke, a iskorišćavanje šablona pronađenih u istorijskim podacima može pomoći u identifikaciji rizika i šansi. Dakle, ovo istraživanje podataka može oblikovati pravce razvoja proizvoda i njihovog dizajna.\nPorast upotrebe progresivnih web aplikacija (PWA)\nProgresivne web aplikacije (PWA) su izvorna rešenja koja kombinuju mogućnosti web sajta i mobilne aplikacije. One uklanjaju potrebu za preuzimanjem aplikacije i daju prednost razvoju web rešenja koja daju isto iskustvo kao i aplikacije na mobilnim uređajima. Osim toga, PWA su responsivnije i jeftinije za razvoj i održavanje, što ih čini dobrim izborom za startap kompanije ili manje timove koji žele da naprave nove aplikacije u 2022. godini.\nVeća transparentnost softvera\nSve više klijenata i kupaca zahteva da znaju kako kompanije razvijaju svoj softver. Ova veća potražnja stvara potrebu za većom transparentnošću u pogledu razvoja softvera. Tehnološke kompanije treba da pruže više informacije o tome kako su napravile softver i koliko dugo će ga održavati. Pored toga, mape razvoja proizvoda će postati dostupnije javnosti, a klijenti će imati konkretnije informacije vezano za razvoj proizvoda.\nNovi pristup udaljenom i hibridnom radu\nPandemija COVID-19 promenila je način na koji vidimo kancelarijski prostor. Više kompanija će primeniti politiku rada na daljinu ili hibrid, gde zaposleni mogu da biraju radno mesto koje najbolje odgovara njihovim potrebama. Ono što je sigurno, jeste da će svet programera sigurno nastaviti svoju kontinuiranu evoluciju i tokom ove godine.\nKakvo je vaše mišljenje na ovu temu? Koji su to po vama trendovi u razvoju softvera, koje nismo naveli u našoj listi? Pišite nam vaša iskustva i ideje u komentarima.\nKako funkcioniše Deep Learning 6 јула, 2020


Prevencija vršnjačkog nasilja među mladima u Nišu | Kapital magazin\nPrevencija vršnjačkog nasilja među mladima u Nišu\nBudi Muško Klub Niš je krenuo u realizaciju vršnjačkih edukacija u okviru projekta „Preventiva“ – prevencija vršnjačkog nasilja među mladima, koji finansira Grad Niš.\nProjekat obuhvata niz edukativnih radionica, u formi vršnjačkih edukacija, za odabrane učenike iz sedam niških srednjih škola, među kojima su Prehrambeno-hemijska škola i Gimnazija 9. maj, u kojima su edukacije već održane. Cilj ovih edukacija je da se, kroz vršnjački pristup, niškim srednjoškolcima predstave načini za preventivno delovanje u slučajevima vršnjačkog nasilja, a sve sa ciljem smanjenja stope nasilja u školama. U okviru edukacija, koje će držati edukovani vršnjački edukatori, učesnici će steći osnovne veštine i znanja u oblasti prevencije nasilja, kao i načine za pravilno reagovanje u slučajevima vršnjačkog nasilja, bilo da se ono dešava u školi ili van nje. Nakon edukacije polaznici će, zajedno sa vršnjačkim edukatorima, planirati i organizovati „sajam predrasuda i stereotipa“ u svakoj od škola u kojima su edukacije održane. „Sajam predrasuda i sterotipa“ predstavlja aktivnost u okviru koje će i ostali učenici škole moći da se upoznaju sa temama koje su obrađene u okviru edukacija, ali i da na kreativan način saznaju kakve predrasude i stereotipe društvo „gaji“ prema određenim društvenim grupama, kao i zašto se i na koji način protiv toga treba boriti.\nNakon završene edukacije i sajma predrasuda i stereotipa, svaka od škola dobiće 20 edukovanih učenika, u oblasti prevencije vršnjačkog nasilja, i lidera grupe (vršnjačkog edukatora) koji će činiti „Preventiva tim“.\nUz pravilnu podršku škole „Preventiva timovi“ će činiti jedan održivi sistem koji će moći da radi na širenju vrednosti nenasilja i edukovanju drugih učenika iz svoje škole, a to će direktno uticati na smanjenje stope vršnjačkog nasilja.\nProjekat „PREVENTIVA“ – Projekat prevencije vršnjačkog nasilja među mladima, sprovodi neformalna grupa Budi Muško klub Niš, finansira Grad Niš.\nBudi Muško Klub Niš (BMK NIŠ)\nTelefon: +381 62 715 220\n24.11.2014|Edukacija i aktivizam|0 komentara


Ludilo i vlast\nU odbrani sumanute ideje dogadjaju se veliki zlocini\ni velika stradanja\nPonekad ljudi, koristeci se stecenim iskustvima, konstatuju da bracni parovi koji provedu vise godina u direktnoj i neposrednoj komunikaciji pocinju da lice jedno na drugo. Svakako da se ne misli na fizicku slicnost, mada ni ona nekada nije potpuno iskljucena, vec na daleko slozeniju i slojevitiju, psiholosku slicnost. Konstatacija koju iznose ljudi vekovima unazad i koja je postala neka vrsta aksioma, postala je najpre sfera interesovanja knjizevnika (Sekspir se tom temom bavi u tragediji Ledi Magbet), a mnogo kasnije tema kojom su se bavili psihijatri.\nLjudi koji odluce da zive u braku, u taj sistem treba da udju kao kompletne, emotivno i mentalno sigurne licnosti. One ce svojom individualnoscu omoguciti da se u medjusobnim interakcijama njihov brak razvija i bude uskladjen sa okruzenjem, pri cemu je bitno da svaki clan bracne zajednice zadrzi autonomnost, slobodnu volju u odlucivanju i spremnost da kompromisom dopunjuje partnera.\nOvakva postavka u psihijatriji koja se bavi mentalnim zivotom coveka je prilicno shematizovana i daleka od stvarne dinamike koja prati bracne sisteme. U tom tajnovitom, cesto za informacije i interakcije zatvorenom krugu ponekad se odigravaju velike drame ili tragedije koje se nikada ne otkriju i nikada ne postanu dostupne uticaju drugih sistema. Ozbiljna i bespostedna borba cesto se vodi da bi jedan od clanova bracnog sistema zauzeo vodecu ulogu i vladao kao neprikosnoveni gospodar.\nU nekim sistemima primat se stice prenosom energije na drugog clana, koji neprimetno, nametanjem patoloske volje, okupira autonomnost licnosti, prenosi na nju svoje zelje, misli, htenja, ideje i polako joj brise granice, tako da licnost koja je indukovana prestaje da postoji, ona je fizicki integrisana, ali psiholoski poprima odlike induktora.\nOva psihodinamika je patolosko stanje koje je predmet interesovanja i strucnog bavljenja psihijatrije, ali samo ako psihijatri mogu da prodru u patoloski sistem, jer indukovana osoba ne dozivljava da je ugrozena, niti da je izgubila autonomnost, ona se iskreno divi induktoru, cesto ga strastveno obozava i bezrezervno mu veruje. Oseca zahvalnost za sve sto, po njegovom misljenju, induktor cini za njega, i ni u jednom segmentu, niti u najskrivenijem kutku duse, ne sumnja u ispravnost, dobronamernost i visoku moralnost svog obozavanog clana.\nOva dinamika koju otkrivaju kako laici tako i strucnjaci nije dostupna korekciji jer patoloski par zivi pretezno izolovano ili u svom virtuelnom svetu u koji prima sve one koji imaju ozbiljne psiholoske i moralne defekte i koji uz patoloski par, ako je ovaj dovoljno materijalno ili politicki mocan, pokusavaju da bez velike muke i truda sebi obezbede lagodan zivot, pun prljavstine i neodgovornosti.\nInduktor je obicno osoba inteligentnija, ambicioznija, odgovornija i elokventnija od osobe kojoj namece svoju volju. Do okupacije autonomije licnosti indukovanog dolazi polako i sistematicno. Induktor je osoba koja obicno nosi neke teske traume iz prenatalnog razvojnog perioda ili iz detinjstva. Ona dozivljava svet kao veliku nemilosrdnu arenu u kojoj slabi i pravedni stradaju od bahatih i silnih. U tom svetu induktor oseca potrebu da nesto veliko i znacajno ucini za sve povredjene, ostecene, nevoljene, nezasticene i ostavljene. On projektuje svoje skrivene ideje i veoma rano formira u sebi infantilnu sliku crno-belog sveta u kojem se zlo namece dobru i uvek preti da ga podjarmi.\nInduktor ne pokusava da sam realizuje svoje spasilacke ideje, jer je suvise uplasen od okoline, suvise ranjiv i suvise nesiguran. Zbog toga on svoje sumanute dobro spakovane sisteme polako, sistematicno, sigurno, uporno, razlozno i uverljivo prenosi svom partneru. On je obicno emotivno veoma vezan za induktora i veoma mu je odan. Obicno je krutih stavova, neuvremenjenih, obojenih patinom proslosti u kojoj je prema verovanju i induktora i indukovanog bilo mnogo cistije i svetlije.\nIndukovana licnost najpre pocinje da veruje u ono sto induktor govori, potom usvaja te misli kao neprikosnovene istine, a zatim pocinje da se zalaze za njih, da ih nudi, namece i brani. On nije intelektualno inferioran, ali je induktor superiorniji. Induktor ne manipulise sumanutim sadrzajima. On u njih veruje i smatra da mora da ih realizuje kako bi se spasao nemilosrdnog i surovog sveta.\nTragedije velikih razmera nastaju u onim sistemima ako takav par zauzme znacajno drustveno mesto u drzavnom sistemu i dozvoli sebi da o svemu odlucuje.\nTada nastaju veliki lomovi drzavnog sistema, velika destrukcija i nesagledive nesrece koje se obrusavaju na vecinu stanovnistva. Induktor i indukovani sa visina na koje su se popeli voljom jednog dela neodgovornih, frazama zavedenih i iracionalnim zeljama otrovanih ljudi, dobijaju legitimitet za sopstvenu sumanutost koja moze da procveta najbogatijim koloritom. Oni sebe dozivljavaju kao odabrane da spasavaju svoj narod od mnogobrojnih neprijatelja koji su se uselili u svaki sistem drustva. Induktor i indukovani pocinju da veruju u sumanute ideje koje sami kreiraju, a na nesrecu vecine stanovnistva kojem se dogode ove patoloske licnosti veoma je tesko u pocetku pronici u njihove morbidne sisteme, jer su oni naizgled logicni, samo im je pocetna premisa u zakljucivanju pogresna.\nKako vreme odmice, induktor i indukovani sve vise gube kontakt sa realnoscu, u svemu i svakome vide neprijatelje, cvrsto se oslanjajuci jedno na drugo, podrzavaju se u sumanutostima, verujuci da dozivljavaju veliku nepravdu i veliko nerazumevanje. Spremni su na sve da svoju ideju odbrane, ona je za njih smisao njihovog zivota, ona im je znacajnija od svega i svakoga. U odbrani sumanute ideje dogadjaju se veliki zlocini i velika stradanja. Ljudi tesko placaju nesrecu koja ih zadesi ako poveruju i krenu za onima iz kojih govori strast, a ne razum.


Bela kuga u Srbiji | TV KANAL 9 NOVI SAD\nNaslovna EMISIJE Bela kuga u Srbiji\nVIDEO K9: Srbija i dalje boljuje od bele kuge, pokazuju podaci Republičkog zavoda za statistiku. Broj umrlih veći je od broja novorođene dece i u prvom tromesečju ove godine, a ovaj odnos negativan je i u odnosu na podatke iz istog perioda prošle godine.\nU Srbiji je u prvom tromesečju ove godine umrlo 33.535 ljudi, a živorođeno je 14.334 dece i broj preminulih veći od broja novorođenčadi za oko 19.200, pokazuju poslednji podaci Republičkog zavoda za statistiku. U odnosu na isti period prošle godine, broj preminulih je za skoro 29 odsto veći.\nVojvodina je deo Srbije u kojem je zabeležen najmanji rast broja umrlih od januara do marta, oko 8 i po hiljada i jedino područje gde je broj novorođenčadi ostao skoro isti, rođene su 3.654 bebe što je samo za jedan procenat manje u odnosu na prvo tromesečje prošle godine.\nNa žalost, u ostalim delovima naše zemlje statistika je poražavajuća. Posmatrano po regionima, najveće povećanje broja umrlih zabeleženo je na području Šumadije i Zapadne Srbije, gotovo 37 odsto više u odnosu na 2020. godinu.\nNa području Beograda broj preminulih je za oko 30 odsto, a na području Južne i Istočne Srbije za 25,5 procenata veći nego u istom periodu prošle godine.\nKada je reč o broju novorođene dece u istom periodu, u regionu Šumadije i Zapadne Srbije rođeno ih je 6,7 odsto manje, u Južnoj i Istočnoj Srbiji skoro 3 posto manje, a u regionu Beograda dva odsto manje u odnosu na prva tri meseca prošle godine.\nPrethodni tekstO obaveznom vojnom roku na jesen\nSledeći tekstUsvojen završni račun budžeta za 2020.


Izvor: Radio 021, 19.Jan.2021, 19:56\nNije precizirano kada je tačno slika ukradena, ali se u izveštajima navodi da je slika u januaru 2020. godine vraćena u muzej nakon izložbe u Rimu, prenosi CNN.\nKopija Da Vinčijeve slike delo je jednog od njegovih studenata i čuvala se u Muzeju Doma u bazilici San Domeniko Mađore, a pronađena je u sobi u stanu 36-godišnjeg >> Pročitaj celu vest na sajtu Radio 021 << muškarca koji je uhapšen. Portret je rađen po uzoru na Leonardov čuveni prikaz Hrista sa jednom rukom uzdignutom u blagoslov, a drugom držeći kristalnu kuglu, a brojne kopije dela su za života umetnika napravili njegovi studenti i asistenti.\nIako se ne zna tačno ko je autor ukradene kopije, smatra se da ju je naslikao neko iz da Vinčijeve radionice krajem 16. veka, a u muzeju navode da je autor najverovatnije njegov student Đirolamo Alibrandi i da ju je iz Rima u Napulj preneo savetnik cara Svetog rimskog carstva Šarla V, Đovani Antonio Musketola.\nOriginalna slika "Salvator Mundi" prodata je na aukciji 2017. godine za rekordnih 450,3 miliona dolara i time je postala najskuplje prodato umertničko delo.\nSmatra se da je kupljena u ime saudijskog princa prestolonaslednika Mohameda Bin Salmana i od prodaje nije viđena u javnosti. Iako je Luvr u Abu Dabiju najavljivao da će izložiti sliku odložio je to bez ikakvog objašnjenja.\n21:03: Romske porodice bez naselja\n20:59: Najavljeno danas: Beograd će dobiti još spomenika\n20:37: Simonović: Niko neće da štampa dnevni list „Nova“


Put ka uspehu Milice Mandić i Tijane Bogdanović\nBack REPORTAŽE PREDSTAVLJAMO Put ka uspehu Milice Mandić i Tijane Bogdanović\nsreda, 07 jun 2017 17:55\nMilica Mandić i Tijana Bogdanović, srpske tekvondiskinje, sa trenerom i osnivačem TK Galeb, Draganom Jovićem, 29.05.2017. godine održali su tribinu na temu ,,Put ka uspehu'' studentima Fakulteta za ekonomiju i inženjerski menadžment i Pravnog fakulteta za privredu i pravosuđe Privredne akademije u No vom Sadu.\n- Naš početak, osnivanje TK Galeb, verujem kao ni osnivanje Univerziteta Privredna akademija i oba Fakulteta, sigurno nije bio lak'. U razgovoru sa dekanom prof. dr Draganom Solešom saznao sam koliko studenata i studijskih programa imate, što me je fasciniralo, a siguran sam da iza toga stoji veliki rad, baš kao što je to slučaj i sa našim klubom – rekao je gospodin Dragan Jović.\nMilica Mandić i Tijana Bogdanović, osvajačice zlatne i srebrne medalje na OI u Londonu 2012. i OI u Rio de Ženeiru 2016. godine, govorile su o svom razvoju u sportu i iskustvima na tom putu.\nMilica Mandić, počinje svoju karijeru 2008. godine kada nije očekivala da će se profesionalno baviti tekvondoom, međutim zbog svog talenta i upornog rada počela je da niže uspehe.\n- Publika vidi samo onih šest minuta borbe, a iza toga se krije veliki rad i posvećenost baš kao što je to potrebno i vama tokom studija - napomenula je Milica Mandić. Nije želela da bude među prosečnima, ističe, a da to ne bi bila, bavljenje tekvondoom je iziskivao kontinuiran rad. - Timski rad i međusobna podrška u TK Galeb dolazi do izražaja i kada takmičari ne beleže veće rezultate, što je bitno da bi jedan sportista prevazišao loše periode koji su neizbežni tokom karijere - naglasila je Milica Mandić.\nTijana Bogdanović je govorila o svojim pripremama za Olimpijske Igre, kada napominje da su joj kvalifikacije u našoj državi podjednako bile izazov kao i same borbe kasnije, koje su je dovele do velikih takmičenja i osvajanja srebra na Olimpijskim igrama.\nTakmičarke su govorile o važnosti fokusiranja tokom samog takmičenja kada ništa ne sme da vas ometa u tih 6 minuta borbe, kako bi rezultat došao do izražaja.


Amerika zasmejava Rusiju svojim vežbama - 23.07.2015, Sputnik Srbija\nKada bi se bezumne izjave američkih generala ostvarile i kada bi Rusija zaista odlučila da „prodre na Baltik“, što je potpuno protivno njenim interesima, onda... 23.07.2015, Sputnik Srbija\nvesti, rusija, svet, politika, moskva, vašington, baltičke zemlje, nato, severnoatlantska alijansa\n14:22 23.07.2015 (Osveženo: 16:19 05.10.2015)\nAmerički generali su uvereni da je Baltik najranjivije područje NATO-a kada je reč o „ruskoj agresiji“, ali baltičke zemlje zapravo ispaštaju zbog želje Vašingtona da prema Moskvi vodi politiku konfrontacije, smatra bivši zamenik rukovodioca vojne misije Ujedinjenih nacija u Kašmiru, vojni analitičar Brajan Klafli.\n„Zbog čega bi Rusija ugrožavala baltičke države? Ako bi Moskva zaista htela da nanese štetu tim zemljama, ona bi to mogla da učini veoma lako, tako što bi prekinula isporuke gasa“, smatra analitičar.\nBaltik je važan za Rusiju, kao i za mnoge druge evropske države, zbog čega je, naglašava Klafli, bezumna čak i sama pomisao na to da Moskva priprema „vojni prodor“ na tu teritoriju.\nNaprotiv, istinsku štetu novopečenim članicama evrozone nanela je zapadna politika sankcija prema Rusiji. Analitičar navodi da je, prema prognozama „Blumberg biznisa“, izdanja za koje se teško može reći da ima simpatije prema ruskoj politici, litvanski, letonski i estonski izvoz u Rusiju pao za 18 do 25 odsto, zbog čega su tri zemlje izgubile oko 780 miliona dolara.\n27 Maj 2015, 21:30\nVašington nastavlja da gomila vojnu tehniku u baltičkim državama, primećuje Brajan Klafli.\nPrema mišljenju američkog generala Džona O′Konora, koncentracija tenkova i drugih vidova naoružanja u „najranjivijoj oblasti NATO-a“ — Baltiku — odgovara samo jednom cilju, a to je da se spreči potencijalna agresija Rusije u tom regionu.\nAnalitičar smatra da, kada bi Moskva ozbiljno rešila da prodre u baltičke zemlje i da ih okupira, ni sto američkih tenkova ne bi moglo da je u tome spreči, zbog čega američki general najverovatnije blefira. Utisak nisu proizvele ni ovogodišnje zajedničke vežbe više od šest hiljada vojnika iz 13 zemalja Severnoatlantskog saveza u okviru operacije „Udarac sablje“.\n„Tim konfrontacionim budalaštinama SAD i NATO su želeli da zaplaše Rusiju, ali njihovi pokušaji su izazvali samo smeh“, smatra Brajan Klafli.\nPrema njegovom mišljenju, na Zapadu odbijaju da shvate da „ruska pretnja“ bilo kojoj državi jednostavno ne postoji. Odnosi Rusije i njenih trgovinskih partnera, s kojima Moskva iz očiglednih razloga želi ravnopravan odnos i obostranu korist, nemaju nikakve veze sa Sjedinjenim Američkim Državama.